23 феврал 2019, Тошкент вақти: 13:57\nАвстралиялик олимлар Саҳрои Кабирда дунёдаги энг кўҳна биологик бўёқларни топди. Олимлар фикрича, бу топилма Ер юзида мураккаб жонзотлар нима учун яқиндагина юзага келганини англашга ёрдам беради. Бу ҳақда New Straits Times сайти хабар қилди.\nСайтнинг Proceedings of the National Academy of Sciences журналида чоп этилган мақолага таяниб ёзишича, топилган пигментлар бундан тақрибан 1,1 миллиард йил олдин содда микроскопик организмлар томонидан ишлаб чиқилган пушти пигментлар бўлиб, уларнинг ёши шу кунгача топилган энг эски пигментлардан 500 миллион йилга каттадир.\nАвстралия Миллий университетининг тадқиқотчиси Йохен Брокс янги аниқланган қадимий пигментларнинг ёши тираннозаврлар ёшидан 15 маротаба катта эканлигини айтди.\nЕр сайёраси тахминан бундан 4,5 миллиард йил муқаддам пайдо бўлган. Олимларнинг айтишича, Саҳрои Кабирда аниқланган пигментлар нима учун сайёрамизда мураккаб ўсимликлар ва жониворлар яқин ўтмишда – бундан атиги 600 миллион йил олдин юзага келганини аниқлашга ёрдам беради.\nБундан олдинги илмий ишларда кислород кўламининг оз бўлгани мураккаб жонзотлар эволюциясига тўсқинлик қилган, дея хулоса қилинган. Аммо цианобактериялар (эски номи кўк-яшил сув ўтлари) бундан 1,1 миллиард йил олдин мавжуд бўлгани улар сув ўтларини сиқиб чиқарганини кўрсатади.\nБрокс AFP агентлиги билан суҳбатда:\n- Сув ўтлари, микроскопик бўлса-да, цианобактериялардан минглаб марта катта ҳажмга эга ва анча бой озуқа манбаи ҳисобланади, - деди.\nЦианобактериялар океанлари тахминан 650 миллион йил олдин йўқ бўла бошлаган. Ўшанда сув ўтлари тез суръатда кўпайиб, Ерда йирик жониворлар, жумладан, одамлар кўпайишига шароит яратувчи комплекс экотизимлар эволюцияси учун лозим бўлган энергияни таъминлай бошлаган.\nҚадимий пигментлар нефть ширкати Ғарбий Африкада қазиб олинган тошларни лабораторияга юбориши ортидан тасодифан аниқланган.\nҚадимий пигментлар ёруғлик энергиясини органик моддаларнинг кимёвий энергиясига айлантирувчи хлорофилларнинг тошга айланган қолдиқлари шаклида сақланиб қолган.\nАҚШда ташлаб юборилган салфетка ёрдамида 32 йиллик қотиллик жумбоғи ечилди\nСаратон танада тарқалишига олиб келувчи 11ген аниқланди\nКомпьютер тери саратони касаллигига докторлардан яхшироқ ташхис қўйди\nЛава оқими Ҳавайидаги электр станциясига яқинлашиб қолди\nНега қушларнинг тиши йўқ?\nТутанхамон мақбараси ёнида яширин қабрлар борлиги ҳақидаги тахминлар тасдиқланмади


Batiskaf Consulting :: Biz bilan bo`ling!\nТошкент шаҳри, Темур Малик кўчаси, 146 (Техноплаза ИБМ\nРУС | ЎЗБ | ENG\nКомпанияни рўйхатга киритиш\nЖамоа тўплаш ва тузиш\nТехнологиялар ишлаб чиқиш ва жорий қилиш\nСавдо маркаларини ишлаб чиқиш\nИнвесторларни жалб қилиш\nЛойиҳанинг амалга оширилиш имкониятларини баҳолаш\nБошқарув бўйича консультациялар, ташкилий лойиҳалаш\nСтратегиялар(маркетинг, тараққиёт, сотувлар) ишлаб чиқиш\nБизнес-жараёнларни автоматлаштириш ва IT-консалтинг\nИнвестицион битимларни қўллаб-қувватлаш\nТайёр бизнесни қидириш\nРУС | УЗБ | ENG\nЎзига хос методология\nBatiskaf Consulting`да у ёки бу компанияни диагностика қилиш, лойиҳалар реализациясини назорат этиш ва энг малакали мутахассисларни танлашга доир бир қанча ўзига хос махсус методологиялар ишлаб чиқилган.\nҚайтиб қўнғироқ килишга буюртма колдириш\tБизга телеграмда ёзиш\nЭкспертлар жамоаси муайян лойиҳа учун танланиб, уни амалга ошириш жараёнида ўзгариши мумкин. Мижозларимизга хизматлардан айнан компания учун керак бўлган миқёс учун фойдаланиш имконияти ҳам тақдим этилади.\nBatiskaf Consulting экспертлари сифатида консультант-теоретиклар эмас, балки даромадни оширишга ёки ёндош йўналишларда муайян масалаларнини ҳал этишга улгурган Ўзбекистондаги энг яхши топ-менежерлар ва бизнес-элита вакиллари эксперт-консультант сифатида жалб этиладилар.\nЯнада кўп имкониятлар\nОрзуларни чекламанг! Биз билан сизнинг бизнесингиз янада жадал ривожланади. Batiskaf Consulting\nБизнинг мутахассислар жамоаси нафақат стратегияни ишлаб чиқади ёки ўргатади, балки буюртмачи-компания раҳбарияти билан ҳамкорликда уни татбиқ этишда ҳам қатнашади. Batiskaf Consulting - бизнесингиз тубига чуқур шўнғиймиз!\nЎзбекистон бозори ўзгариб бормоқда. 2017 йилда юз берган валюта ислоҳоти кенг кўламдаги тизимли трансфромацияларни бошлаб берадиган шунчаки биринчи қадамдир. Ишбилармонлик фаолиятининг кучайиши, чет эл инвестицияларининг ўсиши ва рақобатнинг кучайишини буларга мисол қилиб келтириш мумкин. Ҳозирнинг ўзидаёқ бозорга кучли чет эллик брендлар кириб келмоқда. Мижоз учун бошланадиган "уруш"нинг рўй бериши эҳтимолга жуда яқин.\nРақобат муҳити кучайган сари бизнес меҳнат самарадорлигини оширишга хизмат қиладиган омилларга янада фаолроқ сармоя киритиши талаб этилади. Бунда эса ким биринчи ҳаракат қилишни бошласа, ўшанинг ошиғи олчи бўлаверади..\nBatiskaf Consulting буни бизнесингизга энг яхши мутахассис ва тадбиркорларни жалб қилган ҳолда амалга оширишни таклиф қиламиз.\nБиз кенг турдаги консалтинг хизматларини кўрсатамиз, амалий стратегияларни яратамиз ва ишлаб чиқарувчи билан ҳамкорликда уларни татбиқ этамиз.\nЎз соҳасида яхши танилган, аниқроқ қилиб айтганда, ўша соҳа ёки унга ёндош йўналишларда муайян вазифаларни ҳал этишга улгурган Ўзбекистондаги энг яхши топ-менежерлар ва бизнес-элита вакиллари эксперт-консультант сифатида жалб этиладилар. Улар билан бир жамоада тажрибали методист-консультантлар ҳам иш олиб борадилар. Batiskaf Consulting нафақат стратегияни ишлаб чиқади, балки уни компанияга жорий этиб, бирламчи натижаларни ҳам намойиш қилади.\nЭнди сиз ўз бизнесингизни Ўзбекистон бозоридаги энг яхши мутахассисларга ишониб топширишингиз мумкин!\nҲамкор, ривожлантириш бўйича Директор\nБизнесингиз тубига чуқур шўнғиймиз!\nБизга телеграмда ёзиш\nОчилиш маросими, 2 қисм\nОчилиш маросими ва мунозаралар мазмуни ҳақидаги постлар туркумини давом эттирамиз\nКомпаниямизнинг тантанали очилиш маросими бўлиб ўтди!\nХизматлар тақдимотидан ташқари учрашувда бир қанча бошқа қизиқарли мавзулар ҳам муҳокама қилинди.\nТошкент шаҳри, Темур Малик кўчаси, 146 (Техноплаза ИБМ)\nBatiskaf Consulting – Бизнесингиз тубига чуқур шўнғиймиз!\nАвтоматик хабарларга қарши химоя\nРасимдаги сўзни киритинг*\nВазифанинг қисқача тавсифи:\nХизмат таклиф қилиш\nҚонғироқ килишга буюртма колдириш


Аёлларга Рамазон насиҳатлари. II қисм\nМанзилингиз:Муслимаат»Илм ва амал»Рўза»Аёлларга Рамазон насиҳатлари. II қисм\nBy Muslimaat.uz on\t Iyun 12, 2016 Рўза\nРамазон саховат ва эҳсон ойидир\nНабий соллаллоҳу алайҳи васаллам аёлларни садақа қилишга чақириб, шундай дедилар: «Эй аёллар! Садақа қилинглар ва кўп истиғфор айтинглар. Жаҳаннам аҳлининг кўпчилиги сизлардан эканини кўрдим».\n«Эй аёллар! Тақинчоқларингдан бўлса ҳам, садақа қилинглар».\nОйша розияллоҳу анҳо онамиз бир куни юз минг садақа қилиб юбордилар. Ўша куни рўзадор эдилар. Хизматчиси айтди: «Инфоқ-эҳсон қилган нарсаларингиздан бир дирҳамига ифторлик қилишингиз учун гўшт сотиб олсангиз бўларди-ку?». Ойша розияллоҳу анҳо айтдилар: «Агар эслатганингда, шундай қилган бўлардим».\nРамазонда қилинган саховат бошқа ойда қилинган эҳсондан афзалдир. Шунинг учун Расулуллоҳ соллаллоҳу алайҳи васаллам Рамазонда ҳур эсадиган шамолдан ҳам яхшилик улашувчи, сахийроқ бўлар эдилар. У кишининг сахийликлари саховатнинг барча турларини ўз ичига олар эди. Аллоҳнинг динини ғолиб қилишда ва бандаларни тўғри йўлга бошлашда Аллоҳ учун илмини, молини ва жонини сарфлар эдилар. Инсонларга кўп томонлама фойда келтирар эдилар. Очларни таомлантирар, ваъз-насиҳат қилар, ҳожатларини раво этиб, оғирларини енгил қилар эдилар.\nРўзадорларга таом бериш Рамазондаги саховатлар жумласидандир.\nНабий соллаллоҳу алайҳи васаллам айтдилар: «Ким рўзадорга ифторлик қилиб берса, унга ҳам рўзадорнинг ажридек ажр бўлади. Лекин (бу билан) рўзадорнинг ажридан бирор нарса камаймайди».\nАҳмад ва Термизий ривояти.\nШунингдек, мудом етиб турувчи садақага ҳам ҳарис бўлинг.\nРасулуллоҳ соллаллоҳу алайҳи васаллам айтдилар: «Одам боласи вафот этса, амали тўхтайди. Фақат уч нарса тўхтамасдан давом этиб туради: жорий садақа, фойдаланиладиган илм ёки уни дуо қиладиган солиҳ фарзанд».\nРамазон – кечалари қоим бўлиш ойидир\n«Расулуллоҳ соллаллоҳу алайҳи васаллам кечалари намоз ўқиб, қоим турардилар. Ҳатто оёқлари шишиб кетарди. Саҳобалар Расулуллоҳ соллаллоҳу алайҳи васалламга айтдилар: «Ё Расулуллоҳ! Сиз нимага бундай қиляпсиз, ваҳоланки сизнинг олдинги ва кейинги гуноҳларингиз кечирилган-ку?». Расулуллоҳ соллаллоҳу алайҳи васаллам айтдилар: «Шукр қилувчи банда бўлмайинми?». Муттафақун алайҳ.\nНабий соллаллоҳу алайҳи васаллам айтдилар: «Ким иймон билан ва савоб умид қилиб Рамазонда (кечалари) қоим бўлса, унинг олдин қилган гуноҳлари кечирилади».\nАёл ҳам намоз учун масжидга чиқиши мумкин. Лекин уйда ўқиган намози афзал. Набий соллаллоҳу алайҳи васаллам айтдилар: «Аёлларингизни масжиддан тўсманглар. (Лекин) уйлари улар учун яхшироқдир».\nҲофиз ад-Димётий айтади: «Расулуллоҳ соллаллоҳу алайҳи васаллам вақтларида аёллар намозга чиқсалар, кийимлари, ёпинчиқлари билан ўраниб чиқардилар. Ғира-ширада уларни таниб бўлмас эди. Расулуллоҳ соллаллоҳу алайҳи васаллам намоз ўқиб салом берсалар, эркакларга: «Аёллар кетгунларича жойларингда ўтиринглар!»– дер эдилар. Шундай бўлса ҳам, Расулуллоҳ: «Уйларида ўқиган намозлари афзал», – деб айтдилар. Энди бўяниб, ясан-тусан қилиб, «таннозхон» бўлиб, кўчага чиқадиган аёллар хусусида нима дейсиз?! Ойша розияллоҳу анҳо айтдилар: «Агар Расулуллоҳ соллаллоҳу алайҳи васаллам аёлларнинг у кишидан кейин нималар қилганларини билганларида, уларни масжидга чиқишдан тўсиб қўйган бўлар эдилар». Бу Ойша розияллоҳу анҳонинг саҳобия аёллар хусусида гапирган сўзлари. Ойша разияллоҳу анҳо бизнинг замона аёлларини кўрганларида нима дер эдилар?»\nОқила аёл масжидга чиқмоқчи бўлса, салафларнинг аёллари каби ўраниб, мастура бўлиб чиқиши керак.\nАёлнинг нияти тўғри бўлсин. Яъни «намозни адо қилиш учун ва Аллоҳнинг оятларини эшитиш учун боряпман», деб ният қилиб олсин. Бу уни хотиржамлик, виқор ва бошқаларнинг эътиборини ўзига тортмасдан юришга чақиради.\nБаъзи аёллар машинада ёлғиз ҳайдовчи билан масжидга борадилар. Натижада, нафл ибодат қиламан деб ҳаром ишга қўл уришади. Бу жоҳиллик ва нодонликдан бошқа нарса эмас.\nАёл кишига уйидан чиқаётганида хушбўйлик сепиш мумкин эмас.\nНабий соллаллоҳу алайҳи васаллам айтдилар: «Қайси аёл хушбўйлик сепса, биз билан бирга хуфтон намозига ҳозир бўлмасин».\nАёллар, агар ўз ҳолига ташлаб қўйилса, йиғлаб, бақириб ёки масжиддаги нарсаларни ўйнаб, атрофдаги мусулмонлар хаёлини чалғитадиган ёш болаларни ўзлари билан бирга намозга олиб чиқмасинлар.\nТана аъзоларининг рўзаси\nМуҳтарама опа-сингиллар! Рўзадор ўзининг аъзоларини гуноҳлардан тияди. Кўзлари ҳаромга қарашдан, қулоқлари ёлғон, ғийбат, чақимчилик, мусиқа каби ҳаром овозларни эшитишдан тийилади. Қўллари зулмдан, оёқлари ҳаромга боришдан, тили ғийбат, ёлғон, туҳмат ва бузуқ сўзлардан, қорни еб-ичишдан ҳамда фаржи қўшилишдан тийилади. Фақат фойдали ва яхши сўзларни сўзлайди. Рўзасига зарар етказадиган ёки бузиб юборадиган беҳаё, бузуқ сўзларни гапирмайди. Шунингдек, мусулмонларнинг шаънига ёлғон, ғийбат, чақимчилик ва ҳасад тўқимайди.\nРасулуллоҳ соллаллоҳу алайҳи васаллам айтдилар: «Ким ёлғонни, унга амал қилишни ва жоҳилликни тарк қилмас экан, унинг емай-ичмай юришининг Аллоҳга бирор-бир ҳожати йўқ».\n«Агар биронтангиз рўза тутса, бузуқ сўзни айтмасин, бақирмасин. Бирортаси уни ҳақорат қилса ёки уришса: «Мен рўзадорман»– деб айтсин». Муттафақун алайҳ.\nФақат еб-ичишдан тийилиб, мусулмонларнинг гўштлари ва обрўларига чангал солишдан тийилмаган кимсага Расулуллоҳ соллаллоҳу алайҳи васалламнинг ушбу сўзлари тааллуқлидир. «Қанчадан-қанча рўзадорлар борки, уларнинг рўзадан насибалари фақат очлик ва ташналик бўлади».\nАҳмад ва Ибн Можа ривояти.\nРамазон ойида вақтни беҳуда ўтказмаслик учун амалий қадамлар.\nМуслима опа-сингиллар! Бу улуғ ойда вақтларингизни қиёмат куни сизга ютуқ ва бахт келтирадиган ишларга сарфланг. Жаннатга яқинлаштирадиган ва жаҳаннамдан узоқлаштирадиган ишларда Рамазон кеча ва кундузларини ғанимат билинг. Албатта, бу Аллоҳга итоат қилиб, маъсиятлардан узоқлашиш билан бўлади. Рамазонни хайрли ўтказиш учун қуйидагиларга риоя қилинг.\n2. Бозорларда айланиб юрманг. Хусусан, Рамазоннинг охирги ўн кунлигида ўзингизни ушланг. Ҳайит учун кийим-кечакларни охирги ўн кунликкача ёки Рамазонгача харид қилиш ҳам мумкин.\n3. Беҳуда меҳмондорчиликларни йиғиштиринг. Агар касални кўриш каби сабабли зиёрат бўлса, узоқ ўтириб қолманг.\n4. Ёмон давралардан четланинг. У ерлар ғийбат, чақимчилик, ёлғон, бошқаларнинг устидан кулиб, таъна етказиш мажлисларидир.\n5. Мусобақаларга, (топишмоқ) бошқотирма ечишга, кино ва сериаллар кўришга вақтингизни кетказманг. Акс ҳолда сиз Рамазондан фойдалана олмайсиз.\n6. Бомдодгача бедор бўлишдан четланинг. Чунки бу намозларни зое қилишга ва кун бўйи ухлашга олиб боради.\n7. Ёмонлар суҳбатидан қочинг.\n8. Кунни ухлаб ўтказманг. Баъзи бировлар бомдоддан кейин уйқуга кетиб, пешиндан кейин уйғонадилар. Бу қанақа рўза бўлди?\n9. Бутун вақтингиз турли егуликлар тайёрлаш билан ўтмасин.\n10. Вақтни ясан-тусан қилиб, бўяниб-тараниб ойна олдида ўтказманг.\n11. Вақтни телефонда гаплашишга сарфламанг. Бу иймони заифларнинг очлик ва чанқоқни енгиш учун тутган йўлларидир. Агар Аллоҳнинг Китобини тиловат қилиб, дарс қилганларида, улар учун яхшироқ бўларди.\n12. Талашиб-тортишишдан йироқ бўлинг. Чунки бу фақат вақтни зое кетказиш ва ҳаром ишларни қилишга олиб боради. Агар сиз билан кимдир тортишмоқчи бўлса, «Мен рўзадорман»– деб айтинг.\nМуслима опа-сингиллар! Рамазон ойининг йигирма куни ортда қолди. Яна ўн кун фурсат бор. Агар ўтиб кетган кунларда сусткашлик қилган бўлсангиз, қолган ўн кунни ғанимат билинг. Чунки амаллар хотималарига қараб баҳоланади.\n«Расулуллоҳ соллаллоҳу алайҳи васаллам (охирги) ўн кунликда кечасини бедорлик билан ўтказардилар, оила аъзоларини уйғотардилар, белларини маҳкам боғлардилар». Муттафақун алайҳ.\nБу саноқли кунларни баъзи инсонлар ғанимат билишади. Баъзилар эса ҳасратда қолишади.\nҲабиб Абу Муҳаммаднинг аёли кечаси унга шундай дерди: «Кеча ўтиб кетди. Йўл эса узоқ. Озуқамиз жуда оз. Солиҳларнинг карвони узоқлашиб боряпти. Биз эса ортда қолиб кетдик».\nАллоҳ таъоло Ўз фазли билан «Қадр кечаси»ни охирги ўн куннинг бирида қилиб қўйди. Бу охирги ўн куннинг тоқ кунларида бўлади. Ойша розияллоҳу анҳодан: Расулуллоҳ соллаллоҳу алайҳи васаллам айтардилар: «Қадр кечасини Рамазонда охирги ўн куннинг тоқ кунларидан қидиринглар». Муттафақун алайҳ.\nҚадр кечаси улуғ кеча ва ғанимат фурсатдир. Унда қилинган ибодат минг ойлик ибодатдан яхшидир. Шунинг учун Набий соллаллоҳу алайҳи васаллам айтдилар: «Албатта, бу ой келди. Унда минг ойдан яхшироқ бўлган бир кеча бор. Ким бу кечадан маҳрум бўлса, барча яхшиликлардан маҳрум бўлибди. Унинг яхшилигидан фақат маҳрумгина бебаҳра қолади».\nҚадр кечаси савоб талабида бедор бўлинг. Бу улуғ ажрдан маҳрум бўлманг. Агар сиз охирги ўн куннинг барча кечаларида қоим бўлсангиз ҳамда уни ибодат ва тоат билан ўтказсангиз, шубҳасиз, қадр кечасига етасиз.\nҚадр кечасида қилинадиган дуо. Ойша розияллоҳу анҳо Набий соллаллоҳу алайҳи васалламдан сўрадилар: «Агар қадр кечасига етсам, нима деб дуо қилай?». У киши дедилар: «Эй Аллоҳим! Сен афв этгувчисан. Афвни яхши кўрасан. Мени афв этгин». Аҳмад ва Термизий ривояти.\nМуҳаммад соллаллоҳу алайҳи васалламга, аҳли оилаларига ҳамда асҳобларига салоту саломлар бўлсин!\nII qism ayollarga nasihatlar ramazon\nРамазон фазилатлари (19-20 ҳадис)\nАнбиёлар қиссаси. Болажонлар учун (14-15)


Беларус U-15 бош мураббийи: Турнирда ким фаворит эканини айта олмайман\n31 май,2017, 12:51 204\n“Бундай турнирда ўйнашдан бахтиёрмиз. Тайёргарлик вақтида бизга бу каби ўртоқлик мусобақалари етишмайди. Шу сабабли, билдирилган таклифга ҳеч иккиланмай розилик бердик. Осиё жамоалари билан ўйнаш биз учун яхши тажриба сифатида хизмат қилади.\nБарча жамоалар кучли, ким фаворит эканини айта олмайман. Аммо Польша футбол мактаби Европада етакчи ҳисобланади. Бизда ўсмирлар термаси эндигина тузилди ва бор йўғи иккита ўйин ўтказдик. Таркибда муаммоларимиз ҳам бор, чунки футболчилар мактабда имтиҳом топширмоқда. Яна бир бор айтаман, бўлажак турнир халқаро даражадаги тажриба бўлади”, – деди Михаил Мерхель.\nЎФФ президенти “Цементчи” клубини Супер Лигага чиққанлиги билан табриклади 182 23.11.2017\nТозалаш ишлари давом этмоқда: ЎФФ мураббийлар, ҳакамлар ва федерация ходимлари аттестациядан ўтказади 149 23.11.2017\nЎФФ "Вест Хэм", "Боруссия Д" ва "Пахтакор" собиқ бош мураббийлари билан музокара олиб бормоқда 779 23.11.2017\nЎзбекистон ФИФА рейтингида яна 4 поғона пастлади! 231 23.11.2017\nПФЛ директори Японияга йўл олди 57 23.11.2017


Қизиқ: Шавкат Мирзиё Асаджон Хўжаевни ўзига матбуот котиби тайинлади - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n21:27 - Қизиқ: Шавкат Мирзиё Асаджон Хўжаевни ўзига матбуот котиби тайинлади\nКеча Асаджон Хўжаев (паспортига кўра – Ходжаев) Ўзбекистон Президентининг Матбуот котиби этиб тайинланди. 1970 йилда Қозоғистоннинг Чимкент шаҳрида таваллуд топган бу одам 1995-2000 йиллар давомида Алоқа Вазирлиги, Ўзбекистон Почта ва Телекоммуникация Агентлиги марказий аппаратида биринчи тоифали муҳандис, бўлим бошлиғи лавозимларида фаолият кўрсатган. 2001-2003 йилларда “Ўзбекистон Почтаси” давлат акционерлик компанияси бош директорининг биринчи ўринбосари, 2003 йил январь-август ойлари мобайнида Узинфоком маркази директори биринчи ўринбсари, 2003 -2004 йилларда Ўзбекистон Республикаси Президенти ҳузуридаги Миллий Хавфсизлик Кенгаши аппаратида бош консультант вазифаларида ишлаган.\n2004-2011 йилларда Ўзбекистон Алоқа ва Ахборотлаштириш Агентлиги Бош директори ўринбосари, 2011-2012 йилларда Интеллектуал Мулк Агентлиги Бош директори, 2012-2016 йилларда Алишер Навоий номидаги Ўзбекистон Миллий Кутубхонаси директори лавозимларида ишлаган.\nАслида, бутун дунёда матбуот котиблари сўзга уста одам бўладилар. Асаджон Хўжаевда бундай сифат бор-йўқлиги номаълум. Балки, бу муҳиммасдир, чунки, Ўзбекистонда Матбуот котиби шунчаки расмиятчилик учунгина бор бўлган одамдир.


МАҲАЛЛАДА «ДУВ-ДУВ» ГАП, ХОНАДОНДА КЎНГИЛ ҒАШ — Марғилон ҳақиқати\nТўй… Шўх ва ўйноқи мусиқа садоларининг овози етти маҳаллани тутган. Қутловлар хуш келибсизларга уланмоқда. Давракаш аёл қўлидаги ёзувларга қараб оилани улуғидан бошлаб то етти яшаригача қалб туғёнларини изҳор айламоққа чақирмоқда. Сўз даставвал кайвони онахон, хонадон соҳибасига берилди. Онахон даврага етиб келмасдан, пул қистирадиганлар турнақатор тизилишди. Ҳамма онахонни бир қучиб, пулларни бериб кўришиб кета бошлади. Ниҳоят навбат тугаб, онахон қулочини кериб даврани бир айланди. Тўй шу тахлит уч соатга қадар давом этди. Ҳамма-ҳамма дил изҳорларини айтди, “мавқеи”га қараб пуллар қистирилди, созанда-ю хонандалар тушумни тез-тез йиғиштириб турди. Тўй сўнггида кимдир бир даста пулни кичкинтой ўғлининг устидан сочиб юборди. Ерга сочилган пулларга тўйхонада ўйнаб юрган болакайлару пул йиғиштирувчи йигит ҳам бирдай ёпишди…\nХонадон соҳибаси-ю, соҳиби хурсанд, шодлигидан оғзининг таноби қочиб, бир гапириб ўн кулади. Оҳ, зўр тўй қилдим, энди тўйим одамлар оғзида овоза бўлади. Фалончи ҳам кўриб қўйдимикан-а? Тўй қилиш мана бундай бўлибди-да!\nУзоғу яқиндан келган меҳмонлар кетиб, тўй хурсандчилиги ҳам ниҳоялаб қолди. Эрталаб олийгоҳда таълим олаётган ўғли отасига сўз қотди.\n— Дада бугун шартнома пулини тўлаш керак экан. Акс ҳолда…\n— Хўп, хўп, ўғлим, деди-ю, ота ўйланганнамо бошини қашиди. Ҳа, дарвоқе энди ўғлининг контракти нима бўлади? Кимдан қарз –ҳавола қилса экан?\nДам ўтмай, дадаси бозорни каттароқ қилаверинг, тўйимиз маҳаллада бир «дув-дув» гап бўлсин, деб ҳоли жонига қўймаган хотини, вой, дадаси ҳали светчилар келувди, пул тўлаш… деди-ю эрининг важоҳатидан қўрқиб овозини ичига ютишга мажбур бўлди…\nБир кунлик тўй дабдаба-ю ҳашам билан ўтди кетди. Хонадондаги оддий, осуда кунлар йўқолиб, ўрнини аччиқ-тирсиқ, илмоқли гап-сўзларга тўла беҳаловат кунлар эгаллади. Қайнота аламини қайнонадан, қайнона эса янги келиндан оладиган бўлди. Келинчак эса дардини ичига ютиб, пинҳона йиғлаб оладиган одат чиқарди.\n-Намунча имилламасангиз, илдам-илдам қадам боссангиз бўлмайдими, дея ёзғиради қайнона заҳарханда…\nНаҳотки, деб ўйлайсиз, фикр-\nларингиз чувалашиб, ахир тўйдан кейин кун йўқми? Қоринни тикиб қўйиб бўлмаса. Катта гапириб, катта сарфлашнинг ўрнига, ортиқча дабдабаларсиз, ихчамроқ тўй қилса ҳам бўлади-ку? Ёки биров тўй эгасини айблайдими? Дарҳақиқат, дабдабали тўй қиламан деб, бекорчи ҳою ҳавасга берилганлар, тўйдан сўнг айбдор ахтариш билан оввора бўладилар. Энг ачинарлиси баъзида ёшларнинг минг орзула қурган оилалари бузилиб кетишига ҳам айнан шу ортиқча сарф, ақлсизларча чираниш сабаб бўлаётганлиги ҳеч кимга сир эмаску?\nМайли, тўйлар қилинг, элга ош беринг. Кексаларимиз дуога қўл очганларида бежизга тўйларга етказсин, деб алқамайдилар. Бироқ, донишманд халқимизнинг “Кўрпангга қараб оёқ узат”, “Бор борича, йўқ ҳолича”, мен сендан қоламанми қабилида иш тутадиганларга эса “Қарғанинг юришини қиламан деб, зағчанинг бели узилибди” каби пурҳикмат мақоллари ҳам борлигини зинҳор унутманг!\nАна, ҳув анави кўчада тўй бўлаяпти. Карнай-сурнайлару ёр-ёрнинг жўшқин садолари қалбларга ҳайрат ва қувонч улашаяпти… Ҳар тугул нима бўлса бўлсину, аммо тўй эгаларига эртаси кун аччиқ ташвиш бўлиб қолмасин-да!


Абдуллоҳ Зуфарнинг нохолис ёндашуви — XOJA BUXORIY O'RTA MAXSUS BILIM YURTI\nАбдуллоҳ Зуфарнинг нохолис ёндашуви\nАллоҳ таолога беадад ҳамду санолар бўлсин. Пайғамбаримиз Муҳаммад мустафога мукаммал салот ва саломлар бўлсин.\nБугунги кунда интернет ва ижтимоий тармоқларда ўзининг ислом дини асосларига зид бўлган фатволари ва ҳар қандай масалага ўта кескин муносабатлари билан танилган бир қанча радикал руҳдаги шахслар фаолият олиб бормоқда. Абдуллоҳ Зуфар исмли шахс ана шулардан бири. У амалдаги дунёвий қонунлар билан бошқариладиган тузумлар ва раҳбарларни тоғутликда ва куфрда айблаб, ҳукумат тарафида бўлган диний ходимларни “сарой мулласи” деб ҳақорат қилади.\nАбдуллоҳ Зуфарнинг даъво қилишича, “…Ўзбекистонда фаолият олиб бораётган диний соҳа вакиллари давлатга сотилган сотқинлар. Уларда дин ғами, исломга холис хизмат қилиш каби муқаддас тушунчалар йўқ. Имом-хатиблар ҳукумат вакиллари томонидан уларга ваъда қилинган мансаб ёки қандайдир моддий манфаатлар эвазига, дин йўлида Аллоҳ ризоси учун одамларни ҳақ йўлга даъват қилиб, уларни исломга чорлаётган кишиларни (шу жойда ўзига ишора қилади) танқид қилади. Натижада давлат ташкилоти ходимларида четда юрган биз каби даъватчилар ҳам кимнингдир ёки қайсидир давлатнинг айтганини қилиб юрган, нафсига қул бўлган қўғирчоқ даъватчилар деган тасаввур пайдо бўлиб қолмоқда…”.\nКелинг, энди Абдуллоҳ Зуфарнинг айтган гапларини бир таҳлил қилиб кўрайлик. Ҳақиқатдан ҳам, кейинги пайтларда унга ўхшаган кишиларнинг даъватларига учиб, йўлини йўқотиб қўяётганлар сони кўпайиб кетди. Авваллари уларга қарши кураш олиб бориш биров билиб, биров билмай қоладиган даражада тор доирада бўлар эди. Эндиликда бу кураш давлат аҳамиятига молик масалага айланди. Табиийки бу борада биринчи бўлиб, диний соҳа вакилларининг ёрдамига эҳтиёж тушади. Шундан келиб чиқиб, турли оқим ва фирқаларга қарши ишлар тизимли равишда ташкил этилди. Ушбу жараёнда айрим имом-хатиблар ва соҳа мутахассислари ўзининг илмий малакаси ва иқтидори билан кўзга ташланиб, барчанинг эътирофига сазовор бўлиб келмоқда. Албатта, улар ўз фаолиятларида холис Аллоҳнинг ризосини кўзлаб, динимиз мусаффолигини сақлашга ҳаракат қилаётганларига шубҳамиз йўқ.\nАбдуллоҳ Зуфар даъво қилганидек, диний соҳа вакиллари қандайдир мансаб ёки моддий манфаатлардан умидвор эмас. Балки улар бу ишларни дин учун хизмат қилиш деб биладилар ва ажрини Аллоҳдан кутадилар. Имом-хатиблар моддий манфаатдор деган даъвони қилаётганлар ўз гапларига далил-ҳужжат келтириши керак. Акс ҳолда бу даъво қуруқ гап-сўздан иборат бўлиб қолади.\nАллоҳ таоло барчаларимизни тўғри йўлда собит қадам қилсин. Ҳамиша юртимизни тинч ва осмонимизни мусаффо қилсин!.\nХожа Бухорий ўрта махсус ислом билим юрти ўқитувчиси Қодиров Омон\nPrevious Мазҳабни лозим тутайлик!\nNext ОИЛА МУҚАДДАС ДАРГОҲДИР…


Ислоҳотларга ишонгим келади, лекин… « Ўзбекистон Халқ Ҳаракати\nИслоҳотларга ишонгим келади, лекин…\nПрезидент Мирзиёев иқтидорга келгач барча йўналишларда ислоҳотлар бошланганини рад қилиб бўлмайди. Айниқса, суд-ҳуқуқ тизимида. Айнан президентнинг ташаббуси билан ҳуқуқни муҳофаза қилиш органларида коррупцияга кескин зарба бериш амалиётини айтиб ўтиш зарур. Кимсан Бош прокурорнинг қамоққа олиниши, унинг Тошкент шаҳри ва вилоятлардаги думлари, булар ҳазилакам гапмас.\nБир адвокат танишимнинг тавсияси билан шу кунларда Улуғбек Хўжаев исмли йигит билан гаплашишимга тўғри келди. Маълум бўлишича, бу йигит машҳур “СОСА-СОLA” ширкатида дистрибютер бўлиб ишлаган Отабек Алиевнинг бизнес ҳамкори деймизми, қўл остидаги хизматчисими, ишқилиб, унча-мунча одамнинг қўлини сиқиб кўришадиган йигитлардан.\nБилмаганлар учун танитиш лозимдир, Отабек Алиев ёш бўлишига қарамай ўз вақтида катта-катта корчалонларнинг эътиборига тушган, дарвозасидан изнсиз пашша ҳам учиб киролмайдаган “СОСА-СОLA”нинг етакчиларидан бири бўлган. Одамлар орасида бу йигитнинг Гулнора Каримова-ю, Тошкентнинг ҳозир қамоқдаги прокурори Мирағлам Мирзаев билан алоқалари хусусида гаплар юради. Гап ўз номи билан гап, муддаога ўтай.\nЎзининг айтишича, Улуғбекни ана шу “машҳур тадбиркор” Отабек Алиев ўзининг “Garbide Impex” фирмасига иш бошқарувчи этиб тайинлаган. Йигит ишлаб юраверган, гап-сўзларидан маълумки, у ўзи ўтирган айсбергнинг учини кўрган холос. Ўзига хос содда ва самимий бу йигитда президент Мирзиёев прокурор Мирзаевларни супуриб ташлагач, кўрган-билганларини ҳуқуқни муҳофаза қилиш органларига айтиб беришга журъат пайдо бўлибди.\nХуллас, Улуғбекни 2014 йилнинг майида Отабек Алиев Дубайга чақириб, номига яна 2 та фирма очишни таклиф қилибди. “Ҳамма ишлар қонуний, рўйхатдан ўтиб тадбиркорлик фаолияти билан шуғулланасиз”, дебди. Ҳар ҳолда, Отабек Алиев писта билан қурт сотадиган ёки Ипподромга газлама тарқатадиган дўкон очмайди, гап Россия ва Хитойдан металл импорт қилувчи ширкат ҳақида бормоқда.\nУлуғбек “бошлиқ” бўлган “RED LINE” фирмаси 1,5 АҚШ долларлик, “Ventus Allans” фирмаси эса Россия ва Хитойдан 500 минг долларлик металл сотибди. Отабек Алиев пухтагина, бундай ёғлигина “сделка”ларни тажрибасиз бошлиққа ишонмайди, ўз одами Ботир Қурбонов амалга оширади. Шу орада моянасини йиғиб юрган Улуғбек ҳам акаларидан қолишмаслик учун Спарк машинаси, кейинроқ эса қимматроғига алмаштирибди.\nКуни келиб, 2015 йилда Улуғбекни прокуратурага чақиришади. Отабек Алиев эса танишлари орқали пул 30 000 АҚШ доллари миқдорида унга пул бериб, Тошкент шаҳар прокурори ўринбосари Мирағлам Мирзаевнинг одами Баҳромга олиб бориб беришини айтади. У Тошкентдаги ТАТА меҳмонхонаси олдида пулни прокурорнинг одамларига беради ва прокурорнинг овози ўчади.\nЎзича бизнеснинг қоидаси шунақа экан, деб тушунган Улуғбек 2014-16 йиллар давомида Тошкент шаҳар прокурори ўринбосари Мирағлам Мирзаевнинг одамларига 35 000, 50 000, 70 000 АҚШ долларилик, жами 500 минг АҚШ долларига тенг тилла буюм, соатлар олиб бориб берибди. Ҳозир Дубайда қочувда бўлган тадбиркор Алиев ва прокурор Мирзаев ўртасида куръерлик қилган.\nВақти келиб, шубҳали бизнес корчалонлари бу содда йигитдан қутулиш пайига тушади, уни дўппослашади. Тошкент шаҳар мелисасининг коррупция ва терроризмга қарши кураш бўлими ходимлари томонидан “тарбиявий соатлар”га жалб этилади. Машинаси тортиб олинади, ўзини уйдан чиқолмайдиган қилиб қўйишади.\nМен билан учрашгунга қадар Улуғбек барча ҳуқуқни муҳофаза қилиш идораларига шикоятлар ёзган, катта-катта жиноятлар борасида хабар берган, уларни очишда фаол кўмак беришини айтиб, мурожаатлар қилган экан. Йигитда ҳамма аудиоёзувлар, исботлар бор, лекин уни тинглашмаяпти.\nАхир, гап минг-минглаб доллар пора, қора бизнес ва рэкет ҳақида бораётганида наҳотки ҳуқуқни муҳофаза қилиш органлари жим туришса? Президент кунда кунора ТВда чиқиш қилиб, жиноятчиликка қарши кескин чоралар кўришга чақирса-ю, Бош прокурор, Ички ишлар вазири индамай ўтираверса?\nШу иш ҳақида ўйлаб ўтирганимда бир акамиз қўнғироқ қилиб қолди. Иш ҳақида гапирдим. У киши: “Улуғбекдан ҳам содда экансиз, ҳозир постда ўтирганларнинг бири Мирағламнинг ошини еган, бирови қариндош, яна бири ҳамкасб, иш нега очилиши керак? Мирағлам қутулиб чиқса, Отабек Алиев Дубайдан шаҳзода бўлиб қайтса, уларнинг кўзига қандай қарайди? Бу гапни қачонки, президент эшитса, масалада силжиш бўлиши мумкин” деб қолди.\nМенинг юртимиздаги оламшумул ислоҳотлар ҳақидаги некбин ўйларим ўрнини дарров тушкунлик эгаллади. Содда ўйларканман, кимдир жиноятчилик ҳақида гапираман, қўлимда далилларим бор, деса, оёғини ерга теккизмай олиб кетишади, деб юрарканман.\nНима қиларимни билмай компьютерга ўтирдим. Сиз нима дейсиз?\n“Эзгулик” жамияти фаоли, журналист


Қозоғистоннинг Чимкентдан ташқари барча ҳудудларида довул туфайли огоҳлантириш эълон қилинди\n30 Март 11:42\nNUR-SULTAN. Кazinform - «Қазгидромет» маълумотларига кўра, 30 март куни Чимкентдан ташқари республиканинг барча ҳудудларида довул туфайли огоҳлантириш эълон қилинган. Ҳудудларда қор ва ёмғир ёғиши, шамолнинг тезлиги секундига 15-20 метрга етиши кутилмоқда. Бу ҳақда Kazinform Фавқулодда вазиятлар вазирлигига таяниб хабар беради.\nФавқулодда вазиятлар вазирлигида фавқулодда вазиятларни бартараф этиш бўйича республика штаби тузилди. Бундай штаблар Ақмола, Ақтўбе, Павлодар, Қостанай, Қарағанди ва Шимолий Қозоғистон вилоятларида фаолият кўрсатмоқда. Республика ва вилоят штабларида психологик ёрдам кўрсатиш ва ахборот билан таъминлаш учун «ишонч телефони» мавжуд.\nЎтган сутка давомида Нур-Султан, Ақмола, Ақтўбе, Қарағанди ва Қостанай вилоятларида қутқарув бўлинмалари томонидан 372 киши, жумладан, 312 нафар бола қутқарилди ва эвакуация қилинди. Қутқарув ишларига Фавқулодда вазиятлар вазирлиги, Ички ишлар вазирликлари, маҳаллий ижро ҳокимияти органлари ва йўл хизматларидан 539 киши, 277 бирлик техника жалб қилинган.\nАқмола, Қарағанди, Павлодар ва Қостанай вилоятлари иссиқлик пунктларида 89 киши, жумладан, 11 нафар бола бор.\nЙўлларнинг ёпиқ участкаларида аҳолини эвакуация қилиш учун 40 та вақтинчалик иссиқлик пунктлари тайёрланди. Йўл хизматлари қорни тозаламоқда.\nАҳолини огоҳлантириш мақсадида об-ҳавонинг ёмонлиги ҳақида 74 та SMS-хабар ва «Дармен» мобил иловаси орқали 56 та хабар юборилган, 15 та телерадио эфир орқали намойиш этилган.\nАйни пайтда Ақмола, Алмати, Ақтўбе, Шарқий Қозоғистон, Қарағанди, Қостанай, Павлодар, Шимолий Қозоғистон вилоятларида 111 та йўл участкаси ёпилган бўлиб, улардан 52 таси республика, 59 таси ҳудудий йўллардир.\nБлок-постларида 1434 та техника, шу жумладан 946 та енгил автомобиллар, 482 та юк автомобиллари ва 6 та автобуслар мавжуд: Ақмола вилоятида 735 та техника (547 та енгил ва 188 та юк), Қарағанда вилоятида 532 та (енгил-318 та, юк автомобили -208 та ва 6 та автобус) , Қостанай вилояти – 57 бирлик техникага эга техник бирлик (енгил-35 та, юк автомобили -22 та), Павлодар вилояти – 110 бирлик техника (енгил-46 та, юк автомобили -64 та).\nЎтган сутка давомида Нур-Султан, Алмати, Ақмола, Алмати, Ақтўбе, Атирау, Жамбил, Қарағанди, Қизилўрда, Павлодар ва Шимолий Қозоғистон вилоятларида кучли шамол томларни вайрон қилган ва дарахтларни қулаган, шунингдек, электр таъминоти қисман узилган. Нур-Султан, Алмати шаҳарларида ва Алмати вилоятида содир бўлган фавқулодда вазиятлар натижасида 6 киши, жумладан 3 нафар бола жабрланган.\nҚР ФВВ аҳолини хавфсизлик чораларини сақлашга чақирди. ФВ юз берганда 112 телефон рақамига хабар қилиш керак.\n#Об-ҳаво #ҚР Фавқулодда вазиятлар вазирлиги


Қовун-тарвуз мўл бўлади\nЖанубий Қозоғистон вилоятида дала ишлари 97 фоиз бажарилган. Жорий йилда хўжаликларга давлат томонидан 55 минг тонна минерал ўғит ва 27 минг тоннадан зиёд ёнилғи берилган. Буни вилоят ҳокими Жансейит Туймебаев Мақтаарал туманига иш сафари чоғида деҳқонлар билан суҳбатда маълум қилди.\nМинтақа раҳбари дастлаб Азаттиқ аҳоли манзилидаги “Қанат” деҳқон хўжалиги фаолияти билан танишди.\nХўжалик раҳбари Марат Мирзахметовнинг айтишича, ўтган йили 1 гектар иссиқхонадан 75 тонна помидор, 3,5 гектар ердан 125 тонна полиз маҳсулоти йиғиштириб олганини, 8 кишини иш билан таъминлаб, жорий йилда ҳам помидор, ошқовоқ етиштираётганини маълум қилди.\nДеҳқонлар билан суҳбат чоғида минтақа раҳбари алмашлаб экишни қўллаш ҳамда суғормали ер майдонини кенгайтириш зарурлигини таъкидлади.\n– Қишлоқ хўжалиги экинларини 833,1 минг гектарга экиш режаланган бўлса, бугунги кунда унинг 97 фоизидан фойдаланилмоқда. Бизнинг минтақага баҳор эрта келиши боис, лалмикор экинлар ҳосилининг 136,4 минг тоннаси Россия, Белорус давлатлари ва республиканинг шимолий минтақаларига жўнатилди. Шундан 38,5 минг тоннаси Мақтаарал туманида етиштирилади, – деди вилоят ҳокими.\nМинтақа раҳбари туман ҳокимига қишлоқ хўжалигини субсидиялашнинг барча йўналишларини автоматлаштириш бўйича ҚР Қишлоқ хўжалиги вазирлиги томонидан ҳозирланган экин майдонларининг электрон харитасига 1 июлгача барча экинзорлар киритилишини назорат қилиб туришни топширди.\nМухтабар ҚАНОАТ қизи, 2018-05-25, 19:51 191


Қорақалпоғистон қишлоқ хўжалиги вазири тайинланди – Газета.uz\nҚорақалпоғистон қишлоқ хўжалиги вазири тайинланди\nАлишер Якубов Қорақалпоғистон Республикаси қишлоқ хўжалиги вазири этиб тайинланди. У ҳозирга қадар Қорақалпоғистон Ер ресурслари ва давлат кадастри бошқармаси бошлиғи сифатида фаолияти юритиб келаётган эди.\n29 май 2020, 18:08 Сиёсат\nҚорақалпоғистон Республикаси Жўқорғи Кенгеси Президиуми қарори билан Якубов Алишер Джалгасович Қорақалпоғистон қишлоқ хўжалиги вазири этиб тайинланди. Бу ҳақда Қорақалпоғистон Вазирлар кенгаши ахборот хизмати хабар берди.\nТайинловга қадар Алишер Якубов Қорақалпоғистон Республикаси Ер ресурслари ва давлат кадастри бошқармаси бошлиғи лавозимида ишлаб келаётган эди.\nАлишер Якубов (1980 йилда туғилган) — Тошкент ирригация ва қишлоқ хўжалигини механизациялаш муҳандислари институтини бакалавр (2001 йил) ва магистратурасини (2003 йил) тамомлаган. 2017 йили Чехия аграр университети аспирант-стажери бўлган.\n«Трест-12» тендерсиз Қонунчилик палатаси биносини таъмирлайди


ФСБ қора байроқ остига тортилаëтган меҳнат муҳожирларини овламоқда\n28 октябрь куни Россия Федерал хавфсизлик хизмати Ироқ ва Сурия ҳудудларида жиҳод қилаëтган Исломий давлат жанггари гуруҳига алоқадорликда айбланган ўнлаб одамни қўлга олди. Бу облавалар Москванинг ҳам Исломий давлат таҳдидидан борган сари хавотирга тушаëтгани ифодаси сифатида кўрилмоқда.\n- Москвада фақатгина Исломий давлатга хайрихоҳлар эмас¸ балки уларга пул жўнатиб¸ одам ëллашда айбланаëтганларнинг қамоққа олингани факти бунақа мафкурадагилар фаолиятини тўхтатиш учун аллақачон конкрет чора-тадбирлар қўллаш замони ўтиб кетганини кўрсатди¸ деди Багдасров жумладан.\n- Бу биринчи галда Ўзбекистон¸ Тожикистон¸ Қирғизистон¸ Озарбайжон ва жанубий Кавказликларга тегишлидир. Бу тўрт давлат фуқаролари бугун Исломий давлат сафида туриб жиҳод қилмоқда. Уларнинг эртага уйига¸ сўнгра Россияга қайтиб¸ Сурия ва Ироқда ўрганган террор ҳаракатларини бизнинг ҳудудда амалга ошириш эҳтимоли жуда жиддийдир¸ деди россиялик таҳлилчи жумладан.


15:57 / 27.09.2017\nАмериканинг дунёга машҳур ресторанлар тармоқларидан бири McDonald's Ўзбекистон бозорига кириб келишга қизиқиш билдирмоқда. Шу билан бирга, жаҳоннинг йирик умумовқатланиш брендлари Ўзбекистон бозорига кириб келиш имкониятларини ўрганиб чиқмоқда. Ўзбекистон Ташқи савдо вазири Элёр Ғаниев Халқаро Пресс-клубнинг 27 сентябрдаги йиғилишида шу ҳақда сўз юритди. У журналистлар томонидан берилган саволгажавоб берар экан, жумладан шундай деди:\n“McDonald's ва бошқа умумовқатланиш жаҳон брендлари Ўзбекистон бозорига бевосита ёки франшиза орқали кириб келиш имкониятларини ўрганиб чиқмоқда. Бироқ Нью Йоркда ташкил этилган Ўзбек-Америка бизнес форумида бу масала муҳокама қилинмади”.\nТашқи савдо вазири Ўзбекистоннинг бу йўналишдаги бозори ҳам очиқлигини таъкидлади.\n11:18 / 16.05.2018\nРуҳоний Эрон уранни бойитишни қайта бошлашга тайёрлигини маълум қилди\n08:37 / 09.05.2018\nSubway ресторанлар тармоғи АҚШда 500 та савдо нуқтасини ёпади\n22:32 / 27.04.2018


«Биз биргамиз» хайрия акцияси 1500дан ортиқ эҳтиёжманд оилаларга эҳсон улашди\n13:30 / 18.04.2020\nСиновли кунларда ёрдамга муҳтож инсонларни йўқлаш, уларнинг ҳолидан хабар олиш тадбирлари нафақат давлат, балки фаол фуқароларимиз томонидан ҳам амалга оширилмоқда. Aна шундай акцияларидан – «Биз биргамиз» хайрия акцияси бугунга қадар 1500дан ортиқ оилаларга эҳсон етказиб берди.\n#Бизбиргамиз ташкилотчиларидан бири Aқида хонимнинг айтишича, хайрия акцияси 24 мартдан бошланиб, 5 кун ичида 343 нафар кўмакка муҳтож инсонларга эҳсонлар тарқатилган.\nКўплаб фуқароларимиз ушбу акцияга ўз ҳиссаларини қўшишган. Улар орасида тадбиркорлар ва ишлаб чиқарувчилар, чет элдаги ўзбекистонликлар ҳам бор.\n«Бир ҳафта ичида 200 млн сўм йиғилди. Ҳаммасини ҳисоб-китоб қилиб, кўмакка муҳтож ҳамюртларимизга рўзғорлик қилинди. Шунингдек, акциямиз доирасида Galaxy компанияси ҳар битта оилага иккитадан тиш пастаси, помидор-бодринг етиштирувчи компания эса ўз маҳсулотларидан, яна бир корхона чиқиб макарон, ун ва тухум ва яна кўплаб корхоналар ўз эҳсонларини беришмоқда.\nҲозирда акциямиз доирасида Тошкент вилоятидаги кўплаб оилаларга тушган пуллардан, маҳсулотлардан рўзғор қилиниб тарқатилмоқда. Бугунги кунга қадар 1500дан зиёд ёрдамга муҳтож оилаларга рўзғорлик тарқатилди.\nФото: Telegram / pokizainson\nШу ўринда бизни қўллаб, барча шароитларни қилиб бераётган давлат ташкилотларига ҳам ўзимиз ва халқимиз номидан миннатдорчилигимизни билдириб қоламиз», дейди биз билан суҳбатда акция фаоли Aқида хоним.\nAкцияда иштирок этишни ҳоҳласангиз, телеграмдаги Покиза инсон гуруҳидан қўшимча маълумотларни олишингиз мумкин.\nПластик карта орқали пул туширмоқчи бўлганлар учун: 8600 0329 1871 4593\nAқида Моҳирова Тел: +998998143008


ТИЖОРАТЧИЛАР ЗАКОТНИ ҚАНДАЙ ЧИҚАРАДИ — Zamaxshariy.uz\nТИЖОРАТЧИЛАР ЗАКОТНИ ҚАНДАЙ ЧИҚАРАДИ\n20 мая, 2020 admin Мақолалар\nАллоҳ таоло: «Эй, иймон келтирганлар, касб қилган нарсаларингизнинг покларидан инфоқ қилинглар», деган (Бақара: 267). Мужоҳид: «Ушбу оят тижорат ҳақида тушган», деган. Бу ояти каримани зикр қилиш билан тижорат молларидан Закот бериш вожиб эканига далил келтирилмоқда. Самура ибн Жундаб розияллоҳу анҳудан ривоят қилинади: «Аммо баъду, шубҳа йўқки Расулуллоҳ соллаллоҳу алайҳи васаллам бизларни савдо учун тайёрлаб қўйган нарсаларимиздан садақа чиқаришимизга амр қилар эдилар».\nПайғамбаримиз соллаллоҳу алайҳи васалламнинг амр қилишлари ҳам савдо молларидан Закот бериш фарз эканига далилдир. Абу Зарр розияллоҳу анҳудан ривоят қилинади: «Набий соллаллоҳу алайҳи васаллам: «Туянинг ўз садақаси бор. Қўйнинг ўз садақаси бор. Қорамолнинг ўз садақаси бор. Кийимнинг ўз садақаси бор», дедилар». Дора Қутний ва ал-Ҳоким ривоят қилган.\n«Кийим» дегани-кийим тижорати, дегани, у эса ҳамма тижорат молларига далолат қилади. Саҳобаи киромлар, тобеъинлар ва салафи солиҳнинг барчалари тижорат молларидан Закот чиқариш фарз эканига ижмоъ қилишган. Бинобарин, мусулмон умматининг бу Закотни адо этиши ҳам фарз амал ҳисобланади. Абу Убайд Абдин ал-Қорийдан ривоят қилган: «У киши Умар ибн Хаттоб розияллоҳу анҳунинг даврларида Байтулмолга масъул бўлган экан. У зот қачон Закот йиққани чиқсалар, тожирларнинг молини, ҳозирини-ю ғойибини ҳисоб қилар, сўнгра ҳозиридан ҳозирининг ҳам, ғоибининг ҳам Закотини олар эканлар». Абу Амр ибн Ҳаммос ва унинг отасидан ривоят қилинишича отаси қуйидагиларни айтган:\n«Умар менинг олдимдан ўтаётиб: «Эй Ҳаммос, молингнинг Закотини адо қил», деди. «Менинг ўқдонлар ва теридан бошқа молим йўқ», дедим. «Ана шуларнинг қийматини ўлчаб, сўнгра Закотини адо қил», деди Умар».\nАбу Убайд қилган ривоятда Абдуллоҳ ибн Умар розияллоҳу анҳу: «Қуллар ва кийимлар каби тижорати ирода қилинган нарсаларда Закот бор», деганлар. Бунга ўхшаш ривоятлар жуда ҳам кўп. Хулоса қилиб айтилганда, мусулмонлар жумҳури тижорат молларида Закот борлигига иттифоқ қилганлар. Тижорат энг кўп ва кенг тарқалган касблардан бўлиб, мол топиш ва пулни ишлатишнинг машҳур йўлларидан биридир. Ислом дини ҳалол-пок йўл билан тижорат қилишга тарғиб қилган. Тижорат мол топишнинг энг улкан манбаларидан биридир. Тожирлар миллион ва миллиардлаб сўмларини тижорат моллари билан банд қиладилар. Уларнинг ичида мискинларнинг ҳақи бўлмиш Закот бўлиши керак. Бўлмаса тожирлар пулларига тижорат моли олиб қўйиб, Закот бермай юраверадилар.\nУламоларимиз тижорат молларини, «фойда кўриш мақсадида олди-сотди учун тайёрлаб қўйилган нарса» деб таъриф қилганлар. Демак, пул бирлигидан бошқа, тижорат учун тайёрлаб қўйилган асбоб-ускуна, турли матоҳлар, кийим-кечак, озиқ-овқат, тақинчоқлар, ҳайвонлар ва бошқа нарсалар тижорат моллари ҳисобланади. Ким ўша нарсалардан тижорат учун тайёрлаб қўйса, унга бир йил тўлса, уни пулга чиққанда қиймат нисобга етса, Закот бериш фарз бўлади. Закотга қийматнинг икки ярим фоизи чиқарилади.\nУламоларимиз тижоратда иккита асосий унсур — ният ва амал бор, дейдилар.\nНият — фойда кўриш мақсади бўлса, амал – олди — соттидир. Ушбу икки унсур бир бўлгандагина тижорат бўлади. Бири бўлиб, иккинчиси бўлмаса тижорат йўқ бўлади. Шунинг учун биров ўзи учун бирор нарса олиб, уни ишлатиб юрса-ю, яхшироқ фойда чиқса сотиб ҳам юбориш мақсади бўлса, у нарса тижорат моли бўлмайди. Чунки, уни аслида ўзи учун олган, аксинча, сотиб фойда кўриш ниятида олган нарсасидан ўзи вақтинча, яхшироқ харидор чиққунча фойдаланиб турса, тижорат моли ҳисобланади.\nТижорат молларидан Закот фарз бўлишининг шартлари ҳам худди пулдаги шартларга ўхшайди. Яъни, нисобга етиши, бир йил тўлиши, қарздан холи бўлиши. Ҳожати аслиядан ортиқ бўлиши зарур. Закот бериш вақти келганда тожир ўзининг қўлидаги ва ҳисоб рақамидаги пулларини, савдога қўйилган молларидан бир йил тўлганини ва одамларга берган қарзларидан қайтиб келишига кўзи етганларини жамлаб ҳисоблайди, сўнгра бунинг икки ярим фоизини Закотга чиқаради. Ҳисоблаш вақтида тижорат дўкони бинолари, бинонинг асбоб-анжомлари, тижорат моллари қўйиладиган жойлар, пештахта ва шунга ўхшаш сотувга қўйилмаган нарсалар ҳисобга олинмайди. Тижорат моллари қиймати Закот чиқарилаётган кунидаги баҳосида ўлчанади. Закотни тижорат молларининг ўзидан чиқарса ҳам бўлади ёки қийматни чиқарса ҳам бўлади. Аммо, камбағалларга фойдалироқ бўлгани учун қийматидан чиқарилса яхши бўлади.\nИмом Фахриддин ар-Розий ИУМБЮ мударриси\nPrevious Post:Қадр кечасида уйингизда қолиб ибодат қилинг!\nNext Post:САХИЙЛИК-ШУКУРНИНГ АЛОМАТИДИР!


Хозирги вақтда: 12 ноя 2019, 01:04\nСаҳифа 4 дан 46\nЖавоб: Эпилепсия кўп ухлашимга сабаб бўладими?\nВа алайкум ассалом. Ҳа, бундай ҳолатлар кузатилади. Уйқу бузилишларидан бири ‒ диссомния эпилепсияга хос ҳолат ҳисобланади. Айрим эпилепсияга карши препаратлар ҳам уйқу фазаларига таъсир қилади. Шу омиллар сабаб бўлиши мумкин. Агар сиз уйғотувчи соат товушини эшитмаётган ёки ундан таъсирланмаётган ...\nМавзу: Спиртда сақланган женшенни ичиш жоизми?\nВа алайкум ассалом. Спиртли настойкаларнинг ҳеч бирини тавсия қила олмайман. Таркибида женшен сақловчи доривор воситалар талай. Масалан, Полижен, унда нафақат женшен, балки витаминлар ҳам мавжуд. Алфагин ҳам таркибида женшен тутувчи дармондоридир. Дориларни шифокор маслаҳати билан ичишингизни тавсия...\n24 авг 2019, 17:51\nМавзу: Депилятор спрейни соғлиққа зарари борми?\nЖавоб: Депилятор спрейни соғлиққа зарари борми?\nВа алайкум ассалом. Бу каби спрейлар маҳаллий таъсирга эга бўлиб, умуман олганда хавфсиз. Агар мижоз териси аллергияга мойил бўлса, уни қўл тирсагининг ички букланадиган қисмига оз миқдорда сепиб кўриб, натижа ижобий бўлса, қўллаши мумкин. Баъзи турлари химик куйиш каби ножўя таъсир чақириши мумкин...\n24 авг 2019, 17:41\nМавзу: Келинимнинг ҳомиласи яна нобуд бўлди\nВа алайкум ассалом. Бундай беморларга биринчи навбатда: “Бу Аллоҳнинг иродаси, тушкунликка тушмай, дуо қилинг. Даволанишдан тўхтаманг, иншааллоҳ, ҳаммаси яхши бўлади”, деган бўлардим. Аёл киши ҳомиладорликдан аввал тиббий кўриклардан тўлиқ ўтиб, шу аснода бирон экстрагенитал касаллик аниқланса, унд...\nАссаламу алайкум ва рох,матуллох,и ва баракатух,. Сизга хам муборак булсин ,рахмат. Доктор ,табиб Саттаров А. Тел ракамлари :99897 7407703 "Zaytun med tib" клиникаси манзили : Тошкент шахар, Беруний кучаси, Тинчлик метроси енида "Регистон" туйхонасининг рупарасидаги ( йулнинг кар...\n24 авг 2019, 16:33\nМавзу: Бошим кўп оғрийди, бу қандай касаллик аломати?\nЖавоб: Бошим кўп оғрийди, бу қандай касаллик аломати?\nВаалайкум ассалом. Шикоятларни ўзи аниқ ташхис қўйиш учун етарли бўлмайди. Ҳудудингизга қарашли поликлиникага чиқиб, умумий амалиёт шифокори ва невропатолог кўригидан ўтинг. Лабаратор-инструментар текширувлардан ўтишингиз шарт. Мен фақат: “Сизда нерв системасининг астенизацияси аломатлари бор”, дея...\n26 Июл 2019, 22:58\nМавзу: куркоклик хакида\nЖавоб: куркоклик хакида\nВа алайкум ассалом . Сиздаги қўрқув ҳолати тиббий тилда фобия , аниқроғи унинг гипенгиофобия деб аталувчи тури ҳисобланади . Ижтимоий ҳаётда биз доимий равишда инсонлар билан турли мулоқотда бўлишимиз ҳамда турли вазиятларга нисбатан адекват жавоб бера олишимиз керак . Бу қобилият ҳар кимда турлича ...\nМавзу: Сочларим ёрқин ва жилвакор эмас\n26 Июл 2019, 21:39\nВа алайкум ассалом . Энг аввало маьнавиятингизга ижобий таьсир кўрсатувчи китобларни ўқинг , стресс вазиятларда ўзингизни қўлга ола олиш кўникмасини ҳосил қилинг . Руҳиятингизга нима салбий таьсир кўрсатаётганини ўзингиз учун аниқлаб олинг ,одатда ўз вақтида ечим берилмаган муаммолар йиғилиб-йиғилиб...\nВа алайкум ассалом. Соч толаларининг кунига 60-100 дона тўкилиши нормал ҳолат. Яъни бунда соч толалари янгиланади. Аммо бундан кўп тўкилса, соч толалари синувчан ва жилвасиз бўлиб қолса, демак, сочларингизни даволаш, озиқлантириш, тиклашга шошилинг! Бундай ҳолатларнинг асосий сабаблари организмдаги...


Педагогика кафедраси - Мирзо Улуғбек номидаги Ўзбекистон Миллий Университети\n2016 йилдан бошлаб педагогика кафедраси сифатида ижтимоий фанлар таркибида самарали фаолият юритиб келмоқда. Кафедра профессор-ўқитувчилари ҳукуматимизнинг таълим соҳасига оид ислоҳотлари ва кадрлар тайёрлаш миллий дастурини амалга тадбиқ қилиб, малакали, юксак маънавиятли ва замон талабларига мос кадрларни тайёрлашда ўзларининг муносиб ҳиссасини қўшиб келмоқда.\nКафедра тарихи Мунаввар қори Абдурашидхонов номи билан боғлиқ. Педагогика кафедрасига Мунаввар қори Абдурашидхонов асос солган. Кафедрага йиллар мобайнида профессор Юсуф Умаров (1964-1971 йиллар), проф. Рахимжон Усмонов (1971-1985 йиллар), доц.Леонид Петрович Ждаркин (1985-1991 йиллар), проф. Наим Рахимович Ғайбуллаев (1992-2004 йиллар), проф.Нурали Сайдаҳмедов (2004-2006 йиллар), проф. Ботир Рахмонқулович Қодиров (2006-2008 йиллар) раҳбарлик қилган. Кафедра профессор-ўқитувчилари йиллар давомида республиканинг барча маънавий-маърифий ҳаётида фаол иштирок этиб, ўзларининг муносиб ҳиссаларини қўшиб келдилар. Педагогика фанлари доктори, профессор Н.Ғайбуллаев раҳбарлик қилган даврда кафедрада 13.00.01-педагогика назарияси ва тарихи ихтисослиги бўйича ўзига хос илмий мактаб яратилиб, унинг 20 дан ортиқ шогирдлари педагогика фанлари номзоди ва педагогика фанлари доктори илмий даражаларини олишга муваффақ бўлган.\nҲозирги кунда кафедрада 8 нафар доцент-ўқитувчилар, 4 нафар фан номзодлари ва PhD, 3 нафар катта ўқитувчилар, 1 нафар ёш мутахассис, 1 нафар таянч докторант, 2 нафар мустақил изланувчи фаолият олиб бормоқда. Кафедранинг илмий салоҳияти – 50 % ни, кафедранинг ўртача ёши - 44 ни ташкил қилади.\nКафедра қошида иқтидорли талабалардан иборат “Электрон педагогика” (илмий раҳбар: О.Кон) ва “Педагогика фани ва илмий-тадқиқотлар” (илмий раҳбар: З.Ахророва) илмий тўгарак фаолият юритиб келади. Тўгаракнинг мақсади талабаларда илмий-тадқиқот фаолияти малакалари ва ижодий тафаккурни шакллантиришга қаратилган.\nКафедра профессор-ўқитувчилари ўқитишнинг замонавий методлари бўйича барча факультет педагогик жамоасига маҳорат дарсларини ташкил этиб келади. Кафедранинг илмий мавзуси: “Замонавий педагогиканинг долзарб муаммолари”. Ҳар ўқув йилида илмий мавзу юзасидан кафедрада даврий илмий тўплам чоп эттирилиб келинмоқда.\nПедагогика кафедраси ҳамкор ташкилотлар билан ҳам яқиндан фаолият юритиб келади. С.Сирожиддинов номдиги академик лицей, Зангиота академик лицейи, ЎзМУ қошидаги 2-сонли академик лицейлар билан маънавий-маърифий тадбирлар, илмий-методик ишларни самарали олиб бормоқда.\nКафедра аъзолари баркамол авлоднинг маънавий дунёқарашини шакллантиришида самарали фаолият юритиб келмоқда. Кафедра профессор-ўқитувчилари талабалар турар жойлари ва бошқа жамоат ташкилотларидатурли тадбирлари билан фаол иштирок этиб келмоқда.\nПедагогика кафедра аъзолари:\n1. АСКАРОВ АБРОР ДАВЛАТМИРЗАЕВИЧ (кафедра мудири)\n2. МАВЛОНОВ МАМАДЖОН МУСТАФАЕВИЧ (доцент)\n3. АХРАРОВА ЗЕБУНИСО БАХРАМОВНА (доцент)\n4. КОН ОЛЕГ ВИКТОРОВИЧ (доцент)\n5. РЎЗИМАТОВ ЭРКИНЖАН ЮЛЧИЕВИЧ (катта ўқитувчи)\n6. СОДИКОВ УЛУГБЕК ЖУРАЕВИЧ (катта ўқитувчи)\n7. САДИКОВА ШОИРА АДЕЛЬЖАНОВНА (катта ўқитувчи)\n8. XАЙДАРОВ ИСЛОМЖОН МАХМУТАЛИ ЎҒЛИ (ўқитувчи)\n9. АБДУСАМАТОВА ШОХИДА АБДУҚОДИРОВНА (кабинет мудири)\n10. АХМЕДОВА ШАИРА БИЛАЛХАНОВНА (мустақил изланувчи)\n11. ШОДМОНОВ ШОҲРУҲ АДХАМЗОДА (таянч доктарант)\n12. РИЗОКУЛОВ АРСЛОНКУЛ АХАТКУЛОВИЧ (мустақил изланувчи)


ЖССТ: Коронавирус пандемияси кучаймоқда\n26 октябр 2020, Тошкент вақти: 09:47\n22 июнда жаҳонда коронавирусга чалиниш бўйича кунлик кўрсаткич рекорд даражага етди.\nЖаҳон соғлиқни сақлаш ташкилоти- ЖССТ коронавирус пандемияси “кундан кунга кучайиб бораётгани” ҳақида маълум қилди.\nТашкилотнинг билдиришича, пандемия оқибатлари кейинги ўн йил давомида сезилиб турилади.\nКоронавирус статистикасини олиб бораётган АҚШдаги Жонс Хопкинс университети айни пайтда жаҳонда 9 миллионга яқин одам коронавирусга чалинганини ва улардан камида 469 мингги вафот этганини хабар қилди.\n22 июнь ҳолатига кўра, Бразилияда 54 771, АҚШда 36 617, Ҳиндистонда 15400 одам коронавирусга чалинди. Бу жаҳон давлатлари орасидаги энг юқори кўрсаткичлардир.\nЖССТнинг маълум қилишича, коронавирусдан ўлганларнинг 219 мингги Америкада, 193 мингги Европада.\nТашкилотнинг билдиришича, 22 июнда жаҳонда коронавирусга чалиниш бўйича кунлик кўрсаткич рекорд даражага етиб, 183 минг 20 кишини ташкил қилди.


Cув танқислиги шароитида узумдан юқори ҳосил олиш технологияси (1-мақола) / dehqon.uz\nCув танқислиги шароитида узумдан юқори ҳосил олиш технологияси (1-мақола)\n1. Шўрхок тупроқларда намликни сақлаш. Тупроғи шўрланган Қорақалпоғистон Республикаси, Сирдарё ва Марказий Фарғона шароитида суғориладиган сувда тузларнинг кўпайиб кетиши натижасида ўсимликнинг илдиз тизимининг куйиши ва баргларнинг сарғайиб кетишига алоҳида эътибор бериш зарур. Бунинг олдини олиш учун тупроқда намликни сақлаш ва йиғиш чора-тадбирларини кўриш керак. Бу ҳудудларда суғориш билан биргаликда тупроқда чуқур культивация ўтказилиши, тупроқда намликни ушлаб қолиш, тупроқ – ҳаво алмашинувини яхшилаб, илдиз тизимининг сақланишини ва яхши ривожланишини ер устки қисмининг ўсишини, меваларнинг яхши етилишини таъминлайди.\nШағалли ва қумли тупроқларда намликни сақлашга алоҳида эътибор бериш зарур, чунки уларда сувни сақлаб қолиш хусусияти кучсиз бўлганлиги боис тупроқ қизиб кетиши мумкин.\nШағалли ва қумли тупроқларда айниқса, Фарғона водийсининг шағал ва қум билан қопланган тупроқларида, Бухоро ва Самарқанд вилоятининг баъзи туманлари ва воҳаларида тупроқда намлик камлиги натижасида тупроқ кучли қизиб кетиб, ўсимлик ўсишидан тўхтаб, қуриб қолиши ва меваларининг ривожланиши муддатидан олдин тўхтаб, тўкилиб кетиши мумкин. Бунинг олдини олиш учун бу ҳудудларда намликни сақлаш мақсадида 1–2 маротаба қўшимча суғориш ва кетма-кет культивация ўтказиш зарур.\n2. Минерал ўғитлар билан озиқлантириш. Тупроқда намлик етарли даражада бўлганида минерал ўғитларни солиш яхши натижа беради. Шунинг учун намлик кам бўлган шароитда ўғитларни тупроққа чуқур солиш зарур, бу самарадорликни оширади.\n3. Тупроқда намни сақлашда мульчалашнинг аҳамияти. Тупроқда намликни сақлаш учун тупроқни мульчалаш айниқса, қумли, шағалли, шўрланган ҳамда шартли суғориладиган тупроқларда яхши самара беради. Бундан ташқари, шўрланган тупроқларда мульчалаш тузни камайишига ёрдам қилади. Мульча сифатида похол, қипиқ, чириган гўнг, ўрилган ўт, шоли қипиғидан фойдаланиш мумкин. Мульча 10–12 см қалинликда ва 100 см энликда (радиус) солинади. Тупроқни мульчалаганда – 70 м3/га сув иқтисод қилинади.\nТокзорларда сувдан унумли ва самарали фойдаланиб, бир текисда намликка эришиш учун суғориш ариқларининг узунлигини қисқартириш зарур.\nСувни кучсиз ўтказадиган оғир тупроқларга нисбатан шағалли ва қумли тупроқларда суғориш ариқларининг узунлиги 100–120 м дан ошмаслиги керак. Агарда узунлиги ошиб кетса, сув сарфи кўпайиб кетади. Суғориш ариқларини қисқартириш натижасида сувнинг иқтисоди 105 м3/га ни ташкил этади.\nЖанубий ҳудудлар ҳамда Тошкент, Самарқанд ва Сурхондарё вилоятларининг лалми ерлари, тоғ ва тоғолди туманларида намликни сақлаш катта аҳамиятга эга. Ушбу ҳудудларда намликни сақлаш ишларини эрта бошлаб, шўрланган ерларнинг шўрини ювиш зарур.\nСув танқислиги шароитида бор имкониятлардан – булоқ сувидан, сойлардаги сувларни насослар орқали чиқариб суғоришдан фойдаланиш зарур. Ҳар бир суғоришдан сўнг тупроқда намликни сақлаш мақсадида албатта культивация ўтказиш керак.\nСуғориш имконияти йўқ туманларда, айниқса, ёш ва ҳосилли токзорларда культивация ўтказиб, тупроқни албатта мульчалаш керак. Культивация тупроқ структурасини яхшилайди ва 80 м3/га ҳажмда намликни йиғиш ва сақлашга имкон яратади.\nЁш токзорларда тупдан 60 см узоқликда ўсимликнинг икки томонидан олинган ариқларнинг иккала ариғи орқали суғорилади. Ҳосилли токзорларда қатор орасидан битта 40 см чуқурликда ариқ олиниб, (имкон бўлса канавокопательда) суғорилади. Бу қисқа вақт ичида асосий илдиз тизими жойлашган тупроқнинг пастки горизонтларининг намланишига имкон беради.\nСув иқтисоди 30% гача ёки 210 м3/га ни ташкил этади.\nСув таъминоти етарли бўлмаган ҳудудларда сентябргача имкониятга қараб, 1–2 маротаба суғоришни ўтказиш керак.


Марказий Осиёда диний экстремизмга қарши курашнинг долзарб йўналишлари » Хатирчи туман хокимлиги\nХатирчи туман хокимлиги » 2017-Халк билан мулокот ва инс » Марказий Осиёда диний экстремизмга қарши курашнинг долзарб йўналишлари\nЮрт тақдири учун ўзини маъсул ҳисобловчи ҳар бир инсон, авваламбор, давлатимиз ва жамиятимиз тинчлигига раҳна солишга уринаётган ёвуз кучларнинг манбаси, моҳият-мазмуни ҳақида аниқ тушунчаларга эга бўлиши ва халқимизни ушбу таҳдидлардан огоҳ қила билиши керак.\nДиний экстремизм - сепаратистик, фундаменталистик ёки бошқа таъқиқланган ташкилотлар тузиш, уларга раҳбарлик қилиш, уларда иштирок этиш яъни, диний экстремистик, сепаратистик, фундаменталистик ёки бошқа таъқиқланган ташкилотлар тузиш, уларга раҳбарлик қилиш, уларда иштирок этиш, ақидапарастлик ғоялари билан йўғрилган, қирғин солишга ёки фуқароларни зўрлик билан кўчириб юборишга даъват этадиган ёхуд аҳоли орасида ваҳима чиқаришга қаратилган материалларни тайёрлаш ёки уларни тарқатиш ғояларини илгари суриб келаётган уюшган гуруҳлар тузилмасидир.\nШунингдек, хорижга иш ахтариб кетган айрим ёшларимиз диний экстремистик оқим аъзоларининг таъсирига тушиб, юртга қайтгандан сўнг ён-атрофдагилардан “жамоат” тузишга, уларни “ҳижрат”га олиб чиқишга қаратилган ҳаракатлар содир этаётгани ачинарли ҳол. Бу каби ёмон иллат албатта юртимиз тинчлигига ҳам раҳна солиши мумкин.\nТинчлик уруш ва низоларга барҳам бериш орқалигина таъминланади. Афсуски, бугун дунёда турли қарама-қаршилик ва зиддиятларни келтириб чиқариш йўли билан ўз мақсадларига эришишни кўзлайдиган мана шундай диний экстремистик оқим кучлари бор.\nШундай “тинчлик кушандалари” бор экан, сунъий равишда низоли вазиятларни вужудга келтиришга қаратилган ҳаракатлар ҳам тўхтамайди. Бунга Афғонистон, Покистон, Ироқ, Сурия каби мамлакатлардаги қонли тўқнашувлар мисол бўлиб, ёвуз кимсалар томонидан жамиятда оммавий ваҳима уйғотиш мақсадида тинч аҳолини бозор, масжид, кўча каби одам гавжум жойларда портлатиб юборилмоқда, ижтимоий соҳа ходимлари якка террор усулида ўлдирилмоқда.\nОгоҳ ва ҳушёр бўлсак, муқаддас юртимиз, тинчилигимиз, оиламиз ва фарзандларимизга ёмон кўз билан қараётган кимсалар содир этиши мумкин бўлган фитна-фасод, хавф-хатардан холис бўламиз.\nНеъматнинг бардавом бўлиши, унинг шукри адо этилишига боғлиқдир. Неъматнинг салмоғига қараб шукр ҳам ҳар хил бўлади. Баъзи неъматларнинг шукрини амалий тарздагина адо этиш мумкин. Бугун бизнинг тинчлигимиз - ана шундай амалий шукр талаб қиладиган неъматдир.\nВатан оиладан бошланади. Оилада тинчлик бўлса, маҳалла, қишлоқ, шаҳар, вилоят ва ниҳоят мамлакатда осойишталик бўлади, юрт равнақ топади. Фарзандларимизнинг илмий савиялари, касбу-ҳунарлар малакаси билан аҳлоқий фазилатларини ҳам ривожланиб боради.\nЁш авлоднинг маърифий тарбиясида, уларда кучли мафкуравий иммунитет ва юқори маънавият шакллантиришда мактаб ва оила ҳамжиҳатлигини таъминлаш - бугунги кундаги долзарб вазифаларимиздан бўлиб қолади.\nМуаллиф:info, Кушилган сана: 02.08.2017, Кўрилган: 950 Чоп этиш


«Сурхондарёда тадбиркорлик йўқ бўлиб кетганди» – Шавкат Мирзиёев - EFFECT.UZ\n«Сурхондарёда тадбиркорлик йўқ бўлиб кетганди» – Шавкат Мирзиёев\n. 12:30 | 08.10.2021\nЎзЛиДеп партиясидан президентликка номзоди тасдиқланган Шавкат Мирзиёев сурхондарёлик сайловчилар билан учрашуви бошланди.\nЎзбекистоннинг амалдаги президенти бир вақтлар Сурхондарёда тадбиркорлик йўқ бўлиб кетганини эслади.\n“Бу ерда тадбиркорлик йўқ бўлиб кетганди. Текшир-текширлар, туҳматлар сурхондарёликларнинг бошига келгани рост эди.\nБардошли, матонатли Cурхон эли умид билан “бу кунлар ўтар” деб кутишган. Мен Сурхондарёга кўп марта келганман, кўп нарсани билиб юрардим, аммо қўлимиздан кўп иш келмасди.\nДаврада забардаст тадбиркорлар ўтирибди, улар ростини айтади- 4-5 йил эмас, 10 йиллаб қўрқувда яшаш, ишлаш ривожланишни ортга сурди.\nМен бу лавозимга келганимдан бошлаб, одамларни рози қилиш учун халқ қабулхоналарини ташкил этдик, пастга тушиб, маҳаллама маҳалла, уйма уй юрдик.\nҲақиқий аҳволни кўриб, камчиликларни тан олиб, ишлашга ўргандик. Биз кечиримли бўлдик. Одамларда “қилса бўлар эканку” деган туйғу пайдо бўлди. Бугун таклифларимни айтаман, сизга маъқул келган ва келмаганини, энг оғир муаммоларни очиқ айтишни сизлардан кутиб қоламан“, – деди Шавкат Мирзиёев.\nTeglar:УзЛиДеП, Ўзбекистон, Шавкат Мирзиёев\nХалқаро Женева автосалон кўргазмаси бир йилга қолдирилди\nАбдулазиз Камилов Франция элчисини қабул қилди


Новокаин narxi - Toshkent va butun O'zbekiston bo'yicha\nҳар бир ампула қуйидагиларни сақлайди:\nфаол модда: прокаин – 20,0 г;\nёрдамчи моддалар: хлорид кислотаси эритмаси 0,1 М, рН 3,8-4,5 гача; инъекция учун сув – 1000 мл гача.\nПрепарат шиша ампулаларда ёки полипропилендан бўлган ёки тиббиёт полиэтиленидан бўлган ампулаларда 2 мл дан. 10 ампуладан контур уяли ўрамда. 1 контур уяли ўрам қўллаш бўйича йўриқномаси билан бирга қутида ёки 10, 20, ёки 40 ампуладан яхлит блоклар кўринишда қўллаш бўйича йўриқномаси билан бирга картон қутига жойланади.\nҚуйидаги ўзаро таъсирлар мавжуд:\n- антикоагулянтлар қон кетишини ривожланиш хавфини оширади;\n- новокаин қутбланмайдиган миорелаксантларнинг таъсири давомийлигини оширади;\n- новокаин физостигминнинг таъсирини кучайтиради;\n- новокаиннинг метаболити (ПАБК) сульфаниламидларнинг антагонисти ҳисобланади.\nНовокаинни холинэстераза ингибиторлари билан новокаинни метаболизмда токсикликни ошиши сабабли бир вақтда қўлланмаслиги керак. Атропинни кичик дозаси новокаин билан бажарилган анестезияни узайтиради. Маҳаллий анестетик билан инъекция қилинган жойни оғир металл тузларини сақлаган антисептик эритмалар билан ишлов берилганда оғриқ ва шиш кўринишидаги маҳаллий реакцияларни ривожланиш хавфи ошади.\nЎртача оғриқсизлантирувчи фаолликка ва катта терапевтик таъсир тенглигига эга маҳаллий оғриқсизлантирувчи восита. Бош мия пўстлоғининг мотор соҳасини, миокард ва периферик холинореактив тизимларни қўзғалишини пасайтиради, ганглияблокловчи, шу жумладан силлиқ мушакларга спазмолитик таъсир кўрсатади, ацетилхолинни ҳосил бўлишини камайтиради.\nКучсиз асос ҳисобланиб, Na+ каналларини блоклайди, сезувчан нерв охирларида импульсларни генерациясига ва нерв толалари бўйлаб импульсларни ўтказилишига тўсқинлик қилади. Нерв ҳужайраларини мемебраналарида тинч ҳолат потенциалига сезиларли таъсир қилмай, ҳаракат потенциалини ўзгартиради. Нафақат оғриқ, балки бошқа модалликдаги импульсларни ўтказилишини сусайтиради. Лидокаин ва бупивакаинга нисбатан, прокаин камроқ даражадаги оғриқсизлантирувчи таъсир кўрсатади ва шу боисдан, нисбатан кичик токсикликка ва катта терапевтик таъсир кенглигига эга.\nШиллиқ қаватлари орқали ёмон сўрилади. Парентерал юборилганда яхши сўрилади, плазма ва тўқималарнинг эстеразалари томонидан тез гидролизга учрайди ва иккита асосий фармакологик фаол метаболитлар: диэтиламинэтанол (ўртача қон томир кенгайтирувчи таъсирга эга) ва ПАБК (сульфаниламид кимётерапевтик ДВ рақобатли антагонисти ҳисобланади ва уларни микробга қарши таъсирини сусайтириши мумкин) ҳосил бўлади. Ярим чиқарилиш даври (Т1/2)- 0,7 минут. Асосан буйрак орқали 80% метаболитлар кўринишида чиқарилади.\nЮрак-қон томир тизими томонидан: дори воситасининг қон плазмасидаги концентрацияси ошганида, одатда Новокаинни мусбат инотроп ва мусбат хронотроп самараларини таъсири остида артериал босими бироз ошади. Новокаин ЭКГ да ўзгаришларни: Т тишчасини зичлашишини ва ST сегментини қисқаришини пайдо бўлишига олиб келиши мумкин.\nАртериал босимини тушиб кетиши дозани ошириб юборилишининг биринчи белгиси, яъни дори воситасининг кардиотоксик таъсири ҳисобланади.\nМарказий ва периферик нерв тизими томонидан : периорал парестезиялар, безовталаниш, делирий, клонико-тоник тиришишлар.\nАллергик реакциялар: эшакеми, ангионевротик шиш, бронхоспазм, қон айланиши тизимининг реакцияси сифатида нафас синдроми (кам ҳолларда 0,01% дан кам ҳолларда) таърифланган. Эритема билан кечувчи контактни дерматит, эритма билан муомала қилинганда хатто пуфакчаларни ҳосил бўлиши билан кечувчи қичишиш кўринишидаги маҳаллий аллергик ва сохта аллергик реакциялар кузатилиши мумкин.\nНовокаинни антикоагулянтлар (масалан, гепарин), ностероид яллиғланишга қарши воситалари ёки плазма ўрнини босувчилар билан бирга оғриқ синдромини даволашда қўлланиши, нафақат қон кетишини ошишига, балки қон томирларни шикастланишига ва катта қон кетишларига олиб келиши мумкин. Хавф гуруҳига мансуб пациентларда Новокаинни қўллашдан олдин (хатто профилактика мақсадида гепаринни кичик дозаларда буюрилган ҳолларда ҳам) қон ивиш вақти ва фаол қисман тромбопластин вақти (ФҚТВ) аниқланиши керак. Новокаин ва фракцияланмаган гепаринни тромбозни профилактика қилиш учун бир вақтда буюрилганда инъекцияларни айниыса диққат билан бажариш керак. Даволаш даврида транспорт воситаларини бошқаришда ва бошқа юқори диққат концентрациясини ва тезкор психомотор реакцияларни талаб этувчи потенциал хавфли фаолият турлари билан шуғулланишда эҳтиёткорликка риоя қилиш зарур.\nҲомиладорликда ва лактацияда қўлланиши:\nҲомиладорлик ва лактация даврида дори воситасини, фақат агар она учун бўлган фойда, ҳомила ёки бола учун бўлган потенциал хавфдан устун бўлган ҳолларда қўлланади.\nЎтказувчи ва инфильтрацион анестезия учун қўлланилади.\nСпинал ва эпидурал анестезия учун қўллаш мумкин эмас.\n-дори воситасининг компонентларига (шу жумладан ПАБК ва бошқа маҳаллий анестетикларга-эфирга) ўта юқори сезувчанлик;\n-сульфаниламидлар билан даволаш;\n-15 ёшгача бўлган болаларда қўлланмайди;\nСпинал ва эпидурал анестезия учун ишлатилмасин!\n- юрак-қон томири тизими функциясини бузилиши;\nҚўллаш усули анестезиянинг турига, юбориш йўлига, кўрсатмаларга кўра индивидуалдир. 15 ёшдан катта ўсмирларда ва катталарда қўлланади, доза ўртача тана вазнига нисбатан ҳисобланади. Асосан, қўлланганда ўтказувчи анестезия учун дори воситасининг минимал дозалари етарли ҳисобланади.\nЎтказувчи анестезия учун – 25 мл гача бўлган эритма қўлланади.\nИнфильтрацион анестезия учун дори воситасини 25-50 мл натрий хлоридининг 9 г/л эритмасида суюлтирилган ҳолда 25 мл дозада тўқима қаватларига шимилиб таъсир қилиши учун қўлланади.\nҚон томирларини окклюзион шикастланиши, атериосклерози ёки иннервацияни бузилиши, қандли диабети бўлган пациентларда дозани учдан бирига камайтириш керак.\nЖигар ёки буйрак функциясини бузилишида, айниқса дори воситасини қайта қўлланганда дозани камайтириш тавсия қилинади.\nБолалар: ушбу дори воситасини болаларда қўллаш тажрибаси йўқ. Болаларда қўллаш учун максимал доза 15 мг/кг гача.\nКекса одамлар: пациентларнинг умумий ҳолатига мувофиқ, дозага тузатиш киритиш тавсия қилинади.\nДори воситасини қайта қўллаш тахифилаксияни ривожланишини (дори воситасига толерантликни тезда ривожланиши) ёки самарадорликни қайтувчан йўқотилишини чақириши мумкин.\nДори воситаси ампула очилгандан кейин дарҳол қўлланиши лозим. Ишлатилмай қолган эритманинг қолдиғини ташлаб юбориш керак.\nСимптомлари: тери қопламаларини ва шиллиқ қаватини оқариши, бош айланиши, қусиш, “совуқ” тер, оғиз атрофида парестезиялар, тилни карахтланиш ҳисси, нафасни тезлашиши, тахикардия, артериал босимини пасайиши, хатто коллапсгача , апноэ, метгемоглобинемия. Марказий нерв тизимига таъсири қўрқув ҳисси, галлюцинациялар, тиришишлар, харакат қўзғалишлари билан намоён бўлади\nДаволаш: кислород билан ингаляцияни ўтказиш билан ўпканинг адекват вентиляцияни тутиб туриш, умумий анестезия учун қисқа таъсир қилувчи дори воситаларини вена ичига юбориш, оғир ҳолатларда – дезинтоксикацион ва симптоматик даволаш ўтказилади.


Дори ўрнига табассум | Megadunyo.Uz\nАвтор: megadunyo 0 Комментариев даво, дори, кулгу, кулгу клуби, шифобахш\nЎзини ўлдирган профессор Бизнинг кайфиятимиз – бутун вужуд ҳужайраларидаги ахбор узатувчилар (ташувчилар) – кимёвий трансмиттерлар деб аталувчи моддаларни ишлаб чиқарадиган безлар фаолиятига кучли таъсир кўрсатади. Бавария Фанлар академияси президенти, гигиена профессори, 73 ёшли Макс фон Петтенкоферни эслайлик. У 1882 йили 7 октябр куни Роберт Кох билан бўлган тортишув қизиғида «бутун полкни қириш»га етарли бўлган, вабо вибрионларини қўрқмасдан ичиб юбориб, тирик қолган эди. Аммо ўзининг қаҳрамонона ва айни маҳалда хатарли тажрибасидан эсон-омон қолган Петтенкофер ўз бошига тушажак қариб-қартайиш, куч-қувватдан қолиш даҳшатидан\nқўрқиб, 1901 йилнинг 28 октябр куни ўзини-ўзи отиб қўйди. Шундай қилиб, вабодан устун чиққан, Еврпопада биринчи гигиена институти раҳбари қўрқув балосига мағлуб бўлди.\nТиббиётда инсон умрини ниҳоят даражада қисқартириб юборадиган ҳиссий кечинмалар ҳам маълум. Людовик ХVI нинг тарихчиси ва камергери, трагедия бўлими бўйича буюк уста бўлган Жан Расин бор-йўғи қирол унинг саломига жавоб қайтармаганидан изтиробга тушиб, оламдан ўтган. Ўша куни қирол Расинга қараб бош силкитишни унутган эди. Расин уйига қайтиб, тўшагида ётиб қолди ва кечга томон жони узилди. Унинг бу аҳволда жон бериши замондошларини ҳайратда қолдирди: драматург ендигина 60 ёшни қоралаган бўлиб, соғлиги жойида эди. Инсон умрини қисқартирувчи таъсирлар орасида ғам-кулфат, тушкунликка тушиш, сиқилиш, қўрқув, ҳасад, кўролмаслик ва иродасизлик ҳоллари\nасосий ўринни егаллайди, деб бекорга айтмаганлар. «Хушчақчақлик фақат саломатлик аломатигина емас, балки касалликлардан қутқарувчи шифобахш хусусият ҳамдир» (Смайлс). «Ҳақиқий донишманд одам ҳамиша қувноқ юради», – деган эди Лев Толстой.\nКатариа мўъжизаси Ҳиндистонлик ҳаким, тажрибали ёг Мадан Катариа беморларини кулгининг ўзи билангина даволай олади.\nУ Бомбейдаги Тиббиёт институтида, ҳатто, кулги муолажасини ташкил етган. Ҳакимнинг фикрича, узоқ ҳиринглаш, хандон отиш ёки хунук кулиш ҳам инсонни зиқлик ҳолатидан чиқаради, шунингдек, тунги босинқираш ва тушкунлик ҳолатларини ҳар қандай ҳабдорилардан кўра яхшироқ даволайди. Лекин соф кулги – бировнинг устидан кулиш эмас.\nҲар куни эрталаб Катариа юзлаб беморлари билан шаҳар хиёбонларидан бирига боради ва улар бир- бирларига қараб хахолаб кула бошлашади. Тез орада уларнинг атрофида бекорчихўжалар тўпланишади ва тинмай хахолаётган беморларга қараб, улар ҳам қаттиқ кула бошлашади.\nЭрталабки 20 дақиқали кулги муолажаси одамларнинг кун бўйи яхши кайфият билан юришларига имкон яратади, деб таъкидлайди у. Катариа фақат инсонларгагина хос бўлган кула олиш қобилиятидан даволаш ўрнида фойдаланмоқда.\nЛекин ўринсиз ва кўп кулиш – руҳни ўлдиради, деган ҳадис ҳам бор. Демак, маъноли кулги яхши. Катариа чуқур тадқиқот ўтказади ва инсоннинг жисмоний соғлигини яхшиловчи кулгининг 30 хилини аниқлайди. Масалан, «шер кулгиси»да инсон оғзини катта очиб, ҳавони кескин чиқаради, овоз найчаларини чиниқтиради ва ўпкани тозалайди. «Каптар кулгиси»да инсон оғзини ёпиб кулади, қорин мушакларини мустаҳкамлайди ва миядаги қон айланишини яхшилайди. Маймун кулгисида инсон хириллаб, қўлларини силкитади. Бундай машқ бутун танани қувват билан тўйинтиради.\nКатариа кулги муолажасини фақат бир нечта одам орасидагина ўтказиш мумкинлигини таъкидлайди. Ҳатто енг қувноқ одам ҳам бир ўзи кулолмайди. Аммо бу беморлар бир-бирларига қараб кула бошласалар борми, баъзан уларни тўхтатиш ҳам қийин. Аммо кулги маъноли бўлса, яна яхши.\nШаҳардаги кулгилар Яқинда Катариа Бомбейда кулги кунини ўтказди ва унда 10 минг нафар одам иштирок етди. Кулги муолажасининг фойдасига ишонган Катарианинг муридлари ҳиндистоннинг 100 та йирик шаҳарида кулги клубларини ташкил етишди, уларда мингта одам соўлиўини тиклаб, кулгининг шифобахш кучга тан берди. «Акила дейли» газетасининг ёзишича, ғарблик шифокорлар ҳам ҳинд ҳакими ишлаб чиққан ва кулгининг турли кўринишлари билан бажариладиган даволаш машқлари тизимининг фойдасини эътироф этдилар.\nГермания, Франсия, Швейсария ва АҚШда аллақачон кўплаб кулги клублари фаолият юритмоқда. Ғарблик бадқовоқ ишбилармонларни кулдириш учун уларга мултфилмлар, кинокомэдиялардан парчалар кўрсатишади, латифалар айтиб беришади. Кейин одамлар аста-секин бўшашиб, бир-бирларига кўзи тушгандаёқ кула бошлашади.\n26.02.2018 megadunyo 0\nЮз долларга яширинган ҳаёт фани\nInklarning oltin shahri\nБарчамиз учун қизиқ фактлар\nPomidor va olma o’pka kasalliklariga qarshi kuchli vosita\nBoshqa sayyoralarda hayot bormi..?\nАбдулла Қаҳҳор ҳикматларидан намуналар\nMarvarid (oq) tutning shifobaxsh xususiyatlari\nВеб сайт очишнинг қандай фойдалари бор?\nНима учун никоҳ узуги айнан ён бармоққа тақилади?\nХитойда 43 соат ичида эски кўприк ўрнига янгиси қурилди


Истанбулда полиция маҳкамасига ҳужум қилган жангари аёллар ўлдирилди\n18:41 / 03.03.2016\n3 март кунининг иккинчи ярмида Истанбул шаҳридаги Байрампошо туманида жойлашган полиция маҳкамасига граната ва тўппончалар билан қуролланган ҳолда ҳужум қилган ва бир полициячини яралаган 2 аёл ўтказилган махсус амалиёт давомида йўқ қилинди.\nУлар воқеа жойидан кетиб, шаҳарнинг бошқа қисмидаги бинода яшириниб олган ва полиция билан отишмани давом эттирганди.\nAnadolu ахборот агентлиги маълумотига кўра, бу аёллар "Миллий-озодлик инқилобий фронти партияси" номли радикал-экстремистик гуруҳ аъзолари бўлишган.\nБу партия 1978 йилда ташкил этилган ва марксча-ленинча ғояларни тарғиб этиб келади. Бундан олдинроқ, Туркия ҳукумати бу партияни бир қатор терактлар ижрочилигида айблаганди. Хусусан, бу ташкилот 2013 йилнинг февралида АҚШнинг Анқарадаги элчихонасига ҳужум уюштирган ва ходимларни ўлдирган. Бундан ташқари, 2015 йилнинг мартида бу ташкилот аъзоси Истанбулда прокурор Салим Кирозни гаровга олган, сўнг ўлдирган.\nИстанбул полицияси икки террорчи аёл яширинган бинони штурм қилди


Стратегик ўртоққа ҳиёнат « Ўзбекистон Халқ Ҳаракати\nСтратегик ўртоққа ҳиёнат\n21 July 2016 - 2:43\nАҚШ тарафидан алданган Турк Генерали ҳақиқатни айтди\nТуркиядаги давлат тўнтариши ташкилотчилари мамлакатни инқирозга учратиб, унинг Осий қисмида тартибсизликларни келтириб чиқаришни мақсад қилишган. Бу ҳақда ҳукуматга ўз ҳоҳиши билан таслим бўлган, Туркиянинг жанубида жойлашган Хатай вилоятидаги ҳарбий кучлар қўмондони тергов жараёнида баён қилган.\nХабарларга кўра, юқори мартабали ҳарбий қўмондон, НАТО кучлари томонидан қўлланилиб келаётган Инжирлик ҳарбий ҳаво базасида давлат тўнтаришини ташкиллаштирган АҚШлик ҳамкасблари тарафидан алдангандан сўнг, Киллис шаҳридаги махсус хизматлар бўлинмасига келган.\nГенерал, АҚШ вакиллари ҳарбий базада тайёргарлик кўрган барча Турк Генералларига, тўнтариш амалга ошмай қолса уларни оиласи билан биргаликда АҚШга олиб чиқиб кетишга сўз беришганини айтган. Аммо ўз сўзларида туришмаган.\nДавлат тўнтариши муваффақиятсизликка учрагач, келишилгандек ҳарбий фуқаролик кийимида Инжирлик ҳарбий ҳаво базасига келган. Лекин сўзларига қарамай, уни ичкарига киритишмаган.\nШунда Турк Генерали, ушбу ҳатти-ҳаракати ҳукм чиқариш чоғида енгиллаштиришга бир омил бўлиши умидида Турк махсус хизматларига ўз ҳоҳиши билан таслим бўлган. Сўнгра уни ишнинг муҳим иштирокчиларидан бири сифатида дарров Киллис шаҳридан Истанбулга олиб боришган.\nГенералнинг сўзларига кўра, давлат тўнтаришининг бўлажак иштирокчилари 12 хафта давомида, Инжирлик базасида, тўнтаришни бошқариш учун Вашингтондан махсус келган Америкалик ҳарбийлар қўл остида кўрсатмалар олишган.\nРежага кўра, Президент Ражаб Тойиб Эрдўғон ағдарилгач 24 соат ичида Туркияга 10 минг нафар ИШИД аъзолари, эртаси куни эса – 5 минг нафар Ироқлик шия гуруҳлари жангарилари ва Сурия махсус хизматларининг минглаб жосуслари кириши керак бўлган.\nГенералнинг таъкидлашича, Инжирликдаги йиғилишларда қатаншган Эрон вакили Истанбул ва Анқарага гуруҳлаб киришлари учун 50 минг алавийларни қуроллантириб, молиялаштиришга сўз берган.\nШунга қарамай чет элликларга Туркиянинг Оврўпо қисмига ўтиш қатъиян ман қилинган, чунки режага кўра бу минтақа турк исёнчилари назоратида қолиши керак бўлган.\nБундан ташқари, АҚШ вакиллари курд гуруҳларини ҳам қуроллантиришни таклиф қилишган. Аммо бу таклифга Эрон вакиллари, лойиҳада қатнашишни рад қилиш билан таҳдид қилиб, қатъиян қарши туришган.\nТаъкидлаш жоизки, АҚШ давлат тўнтаришига алоқадорликда гумон қилинаётган Инжирлик базаси қўмондони Генерал Бакир Аркон Ванга сиёсий бошпана беришни рад килган.


07:00 / 10.01.2019 2675 pdf Ўқиш режими + -\nҚаънабийнинг Басрадаги бир ўғли айтади: «Отам ичкилик ичиб, ёмонларга шерик бўлиб юрарди. Бир куни шерикларини чақириб, эшик олдида уларни кутиб ўтирди. Шу пайт эшигини миниб Шўъба ўтиб қолди. Отам унинг ортидан югуриб кетаётган одамларда унинг кимлигини сўради. «У Шўъба», дейишди. «У нима иш қилади?» деган эди, «муҳаддис», деган жавобни олди. Отам қизил изор кийиб олган эди. Шўъбанинг олдига бориб, «Менга ҳадис айт», деди. У: «Сен ҳадис аҳлидан эмассан, сенга ҳадис айтаманми?» деган эди, отам пичоғини чиқариб, «Ҳадис айтасанми ё сени жароҳатлайми?» деб дағдаға қилди. Шўъба деди: «Мансур бизга ҳадис айтди, у Рубъийдан эшитган, у Абу Масъуддан эшитган: «Расулуллоҳ соллаллоҳу алайҳи васаллам: «Агар уялмасанг, хоҳлаганингни қил», дедилар (Бухорий ривоят қилган).\nОтам бу гапни эшитиб, пичоғини ташлаб, уйга қайтди. Уйга кириб барча идишлардаги шаробни тўкиб ташлади. Онасига: «Ҳозир шерикларим келади. Уларни уйга киритиб, емак беринг. Овқатни ейишса, шаробни нима қилганимни айт, шунда кетишади», деди. Шундан сўнг отам Мадинага кетди. У ерда Молик ибн Анасга шогирд тушиб, у зотдан кўп ҳадис эшитди. Кейин Басрага қайтиб келди. Келганида Шўъба вафот этганди. Шу тариқа отам Шўъбадан ёмон йўлдан қайтишига сабаб бўлган мазкур ҳадисдан бошқа ҳадис эшита олмади».\n17:45 / 09.01.2019 969\n08:30 / 10.01.2019 1022\n3225 17:40 / 17.03.2019\n2524 10:00 / 03.06.2019\n766 07:10 / 30.04.2019\n1669 21:03 / 06.10.2018


“Китоб – менинг дўстимсан” - Darakchi\n“Китоб – менинг дўстимсан”\nЖАМИЯТ 31.03.2019, 12:28\nЖорий йилнинг 19 мартида Президентимиз Шавкат Мирзиёев раислигида бўлиб ўтган видеоселектор йиғилишида ёшларга эътиборни кучайтириш, ёш авлодни маданият, санъат, жисмоний тарбия ва спортга кенг жалб этиш масалалари қаторида ёшлар ўртасида китобхонликни тарғиб қилиш масаласига ҳам алоҳида эътибор қаратилди.\nДарҳақиқат, давлатимиз раҳбарининг ташаббуси билан мамлакатимизда китобхонликка берилаётган эътибор шу кунларда янгича мазмун-моҳият касб этмоқда.\nАйни шу анъанадан четда қолмаган ҳолда давлат божхона хизмати органлари томонидан ҳам ёшлар ўртасида китобхонликни, мутолаа маданиятини юксалтиришга қаратилган турли тадбирлар ташкил қилинмоқда.\n2019 йил 29 март куни Давлат божхона қўмитаси томонидан бир гуруҳ фаол ёш ходимлар, Ёшлар иттифоқининг бошланғич ташкилотлари етакчилари иштирокида пойтахтимиздаги 21-Меҳрибонлик уйида “Китоб – менинг дўстимсан” акцияси уюштирилди.\nАкция доирасида меҳрибонлик уйи тарбияланувчиларига ўзбек ва рус тилларидаги турли қомусий, эртак, бадиий ва шеърий адабиётлар туҳфа қилинди.\nТадбир аввалида ёш божхоначилар тарбияланувчилар билан мулоқотга киришишар экан, китобга ошно бўлишнинг қадри, қиймати ҳақида сўз юритишди.\nДарҳақиқат, китоб инсоннинг ички дунёсига нур олиб киради. Китобга меҳр қўйган, у билан дўст тутинган инсоннинг кўнглига хотиржамлик, маънавий оламига эса гўзаллик ошфута бўлади. Зеро, ўқишдан тўхтаган одам фикрлашдан ҳам тўхтайди.\nТадбир доирасида турли ёзувчиларнинг ҳаёти ва ижоди, бадиий асарлар қаҳрамонлари ҳақида бўлиб ўтган савол-жавобларда зукко тарбияланувчилар ўз билимларини синовдан ўтказишди.\nКитобхонлик кечасига айланиб кетган тадбирда ижодкор божхона ходимлари ва шеър машқ қилаётган ўқувчилар ўз шеърларидан мутолаа қилишди.\nҲали сиёҳи қуримаган, буёқ ҳиди уфуриб турган янги китобларни ажиб бир иштиёқ билан варақлашга тушган болаларнинг юзу кўзидаги қувонч аслида эзгуликдан нишона. Муҳтарам Юртбошимиз таъбири билан айтганда “Эзгулик кириб борган юракларга ҳеч қачон ёвузлик яқин йўламайди”.\nКитобхонлик тарғиботига қаратилган бу каби тадбирлар давлат божхона хизмати органларида давом этмоқда.\nҚорақалпоғистонда Шихи Жалил зиёратгоҳида 19 ёшли йигит тепаликдан тушиб кетд. 4 кун аввал бир қиз ҳам жароҳатланган\nБугун 4 та вилоятда бироз ёмғир ёғиши кутилмоқда\nБемор, «саховатпеша»дан эҳтиёт бўлинг!\nНамангандаги каналдан 5-синфда ўқийдиган қизнинг жасади топилди. Уни сувга келинойиси итариб юборган\nТошкент вилоятида "СПА салони ва сауна" ниқобидаги фохишахона фаолиятига чек қўйилди\nБугун айрим ҳудудларда ёмғир ёғиб, момақалдироқ бўлиши мумкин\nЧехия Президенти ногиронлар аравачасига михланиб қолди. Сабаби...\nЎзбекистоннинг қайси вилоятида ёғ қанчадан сотилмоқда? Ўрганиш олиб борилди\nЎзбекистон Гидрометрология маркази ҳафта давомида кутилаётган об-ҳаво ҳақида маълумот берди\nБугун Ўзбекистонга Қозоғистон томондан салқин ҳаво массалари кириб келиши кутилмоқда\nЭмлаш рўзани бузадими? Фатво ҳайъати жавоб берди\n“Шифокорлар сабаб биз онасиз қолдик" Навоий вилоятидаги ҳолатга расмий изоҳ берилди (видео)


15:47 06.02.2019 Ҳавола олиш\nТОШКЕНТ, 06 фев – Sputnik. Sputnik Қирғизистон радио эфир чоғида психолог Акбутин сўнгги пайтларда унга уйидан қочиб кетаётган ўсмир қизлар оналари мурожаат қилишаётганини маълум қилди.\nҚиз эротик чатда ўтирган экан, онаси шокда - Акбутин\n“Ҳозир ҳам баъзи нарсаларни тузатиш мумкин. Тан олиш керакки, бола аллақачон улғайган. Ахир, бола айнан шуни исбот қилиш ва кўрсатишга уринмоқда. Шунингдек, хулқ-атвор ва муомилани ўзгартириш лозим. Тасавввур қилинг, қизингиз 25 ёшда ва у оила қуриши, фарзанд кўриши, бирор жойга кетиши ва ҳоказолар қилиши мумкин. Яъни у шахс сифатида шаклланган, сизнинг олдингизда ўз характерига эга бўлган инсон турибди ва уни ўзгартиришни иложи йўқ. Шуни ёдда тутиш муҳимки, қўлингиздан келадиган ишни сиз тахминан 10-12 ёшгача қилиб бўлгансиз. Қиз кейинчалик деярли ўзи йўлида давом этади. Онанинг роли қизи қандай бўлса, шундайлигича қабул қилиш ва дўстлик муносабатларини сақлашга уринишдан иборат бўлади. Ахир, ўшандагина қиз хурсандчилигини баҳам кўриш ёки унга ёрдамингиз ва далдангиз керак бўлганда ёнингизга келиши мумкин”, - дейди Акбутин.\n11:00 Хавфли вирус сабаб бокс бўйича Хитойдаги турнир бекор қилинди\n10:46 Ўзбекистонда ГМО маҳсулотларига доир Картахена протоколи кучга кирди\n10:40 Элдор Шомуродов “Ростов” билан шартномани узайтирди\n10:17 Россия ва Белорусда ягона валюта қачон жорий этилиши маълум бўлди\n09:59 Сиетл марказидаги отишмада бир киши қурбон бўлди


11:00 / 16.07.2016 | sharaf | 2039\nАссалому алайкум! Аллоҳ динимиз йўлида қилаётган хизматларингиздан ажр-савобини кўпайтириб берсин. Менга анчадан буён қуйидаги ҳадис тинчлик бермаяпти. Ҳеч бир аниқ жавоб ва шарҳ топаолмаганимдан сизларга мурожаат қилишга қарор қилдим. 2002 ҳадис китобидан “307. “Ҳар бирингизнинг халқ қилинишингиз онаси қорнида маний ҳолда қирқ кун тўпланиб туради. Сўнгра яна шунча кунда қуюқ қон ва яна шунча кунда парча гўштга айланади. Кейин бир фаришта (онаси қорнига) юборилиб, унга руҳ пуфлайди ва тўрт сўзни, яъни ризқни, ажалини, қандай амал қилишини ва бахтсиз ёки бахтли эканини ёзиб қўймоққа буюрилади. Ундан бошқа илоҳ йўқ бўлган Зотга қасамки, сизлардан бирингиз ўзи билан жаннат ўртасида бир газ масофа қолганча жаннат аҳли амалини қилиб юради-да, пировардида (онаси қорнида битилган) тақдири унга пешвоз чиқиб, дўзах аҳлига мансуб ишни қилиб қўяди ва дўзахга равона бўлади. Сизлардан бирингиз ўзи билан дўзах амалларини қилиб юради-да, пировардида (онаси қорнида битилган) тақдири пешвоз чиқиб, жаннат аҳли амалини қилиб қўяди ва жаннатга равона бўлади. (Бухорий ва Муслим ривояти)”. Кўпчилик “инсонлар тақдиримдаги бўлади” деб ҳар хил ишларни қилиб юрганлар ҳам бор. Уларга бу ҳадисни қандай тушунтириб шарҳлаб бериш керак. Битилган тақдиримга иймон келтирганман. Мени ҳам ўйлантирадиган нарса (тўғриси васваса) барча амалларим йўқ бўлиб дўзахга равона бўлишдандир. Ушбу ҳадисни тушунишим бўйича инсон тақдирида дўзахийлик бўлса, барибир дўзахга кетадими? Қилган яхши амаллари йўқ бўлиб кетадими? Сизлардан илтимос мана шу ҳадисни шарҳлаб тўлиқ маълумот берсангизлар ёки линки бўлса ташлаб берсангизлар. Аллоҳ Сизлардан рози бўлсин.\nВа алайкум ассалом! حَدَّثَنَا أَبُو الْوَلِيدِ هِشَامُ بْنُ عَبْدِ الْمَلِكِ، حَدَّثَنَا شُعْبَةُ، أَنْبَأَنِي سُلَيْمَانُ الْأَعْمَشُ قَالَ: سَمِعْتُ زَيْدَ بْنَ وَهْبٍ، عَنْ عَبْدِ اللهِ قَالَ: حَدَّثَنَا رَسُولُ اللهِ صَلَي الله عَلَيْهِ وَسَلَّم وَهْوَ الصَّادِقُ الْمَصْدُوقُ قَالَ: «إِنَّ أَحَدَكُمْ يُجْمَعُ فِي بَطْنِ أُمِّهِ أَرْبَعِينَ يَوْمًا، ثُمَّ عَلَقَةً مِثْلَ ذَلِكَ، ثُمَّ يَكُونُ مُضْغَةً مِثْلَ ذَلِكَ، ثُمَّ يَبْعَثُ اللهُ مَلَكًا فَيُؤْمَرُ بِأَرْبَعٍ: بِرِزْقِهِ، وَأَجَلِهِ، وَشَقِيٌّ، أَوْ سَعِيدٌ، فَوَاللهِ إِنَّ أَحَدَكُمْ - أَوِ الرَّجُلَ - يَعْمَلُ بِعَمَلِ أَهْلِ النَّارِ، حَتَّى مَا يَكُونُ بَيْنَهُ وَبَيْنَهَا غَيْرُ بَاعٍ أَوْ ذِرَاعٍ، فَيَسْبِقُ عَلَيْهِ الْكِتَابُ، فَيَعْمَلُ بِعَمَلِ أَهْلِ الْجَنَّةِ، فَيَدْخُلُهَا، وَإِنَّ الرَّجُلَ لَيَعْمَلُ بِعَمَلِ أَهْلِ الْجَنَّةِ، حَتَّى مَا يَكُونُ بَيْنَهُ وَبَيْنَهَا غَيْرُ ذِرَاعٍ أَوْ ذِرَاعَيْنِ، فَيَسْبِقُ عَلَيْهِ الْكِتَابُ، فَيَعْمَلُ بِعَمَلِ أَهْلِ النَّارِ، فَيَدْخُلُهَا». قَالَ آدَمُ: إِلَّا ذِرَاعٌ. أطرافه: 3208، 3332، 7454 - تحفة: 9228 Абдуллоҳ розияллоҳу анҳудан ривоят қилинади: «Содиқу масдуқ* Расулуллоҳ соллаллоҳу алайҳи васаллам бизга шундай сўзлаб бердилар: «(Ҳар) бирингиз(нинг хилқати) онасининг қорнида қирқ кун жам қилинади. Кейин ўшанча вақт «алақа» бўлади. Кейин ўшанча вақт «музға» бўлади. Кейин Аллоҳ бир фариштани юборади ва у тўрт нарса(ни битиш)га буюрилади: ризқи, ажали ва бахтсиз ёки бахтли экани. Аллоҳга қасамки, бирингиз [ёки киши] дўзах аҳлининг амалини қилиб юриб, у билан бунинг ораси бир қулоч [ёки бир зироъ] ҳам қолмайди. Шунда битик унга устун келади да, жаннат аҳлининг амалини қилиб, унга киради. Яна бир киши жаннат аҳлининг амалини қилиб юриб, у билан бунинг ораси бир қулоч [ёки икки зироъ] ҳам қолмайди. Шунда битик унга устун келади да, дўзах аҳлининг амалини қилиб, унга киради». * Содиқу масдуқ – Расулуллоҳ соллаллоҳу алайҳи васалламнинг сифатлари. Содиқ – фақат рост сўзловчи, ҳақни айтувчи. Масдуқ – рост сўз тингловчи, сўзи ўз тасдиғини топадиган. * Алақа – лахта қон, зулук. Музға – тишланган гўшт. Изоҳ: Ушбу ҳадисда мусулмон киши ўз амалига суяниб қолмай, балки доимо хавфу ражода бўлиши кераклиги уқтирилмоқда. (“Олтин силсила” китобидан Саҳиҳул Бухорий). Агар банда ҳар бир қилган амалини холис Аллоҳнинг розилиги учун деб қилса, Аллоҳ уни асло зое қилиб қўймас. Аллоҳ таоло “Оли Имрон” сураси 195-оятида марҳамат қилади : «Мен сизлардан эркагу аёл амал қилувчининг амалини зое қилмасман», – демоқда. Чунки эркак ҳам, аёл ҳам Аллоҳнинг бандалари, асллари бир. Эркаксиз аёл бўлмайди, аёлсиз эркак бўлмайди. (“Тафсири Ҳилол” китобидан). Шунинг учун инсон амалларини зое бўлишидан қўрқмай, уларни холис қила олган ёки олмаганидан қўрқиши керак. Валлоҳу аълам!


Европа Комиссияси Украинани Дунай дельтасида канал қурилиши лойиҳасини тўхтатишга чақирмоқда\nЎтган ҳафта Украина Дунай дарёси дельтасида қурилган “Бистрое” номли каналнинг биринчи қисмини ишга туширди. Бир қатор давлатлар ва ташкилотлар бу лойиҳага жиддий қаршилик билдирмоқда. Хусусае Европа Комиссия канал қуришни давом эттиришдан олдин мустақил экспертлар унинг атроф-муҳитга таъсирини ўрганиб чиқиш кераклигини баён қилди. Шунингдек, “Тоза табиат” рукнининг бугунги сонида Орол денгизининг экологик фожиасидан азият чекаётган Хоразмда аҳоли ичимлик суви муаммосига дуч келаётганига оид маълумотлар билан танишишингиз мумкин.\n26 авгут куни Украина Президенти Леонид Кучма Дунай дарёси дельтасида қурилган “Бистрое” номли янги каналнинг биринчи қисмини тантанали равишда очди.\nКучма шу лойиҳа билан боғлиқ танқидлар сиёсий ва иқтисодий асосга эга эканини айтиб, уларни рад этди. Украина раҳбари канал қурилишида барча халқаро экологик талаблар ҳисобга олинганини таъкидлади:\n”Халқаро ҳамжамиятнинг мазкур лойиҳага қарши чиқишига сабаб бўлган қатор айблов ва хатто очиқ провокациялардан барчангиз яхши хабардорсиз. Экологларда ташвиш уйғотиш уринишлари ҳозир ҳам давом этмоқда. Канал атрофидаги сувларни чайқатишдан қандай манфаатлар кўзланганини ҳам биз биламиз. Аслида, канал қурилишида барча халқаро экологик талаблар ҳисобга олинган” - деди Украина Президенти.\nРуминия ҳукумати “Бистрое” каналининг ишга тушиши оқибатида Дунайнинг Руминия ҳудудларидан оқиб ўтадиган қисмида сув сатҳи пасайиши мумкинлигидан хавотир билдирмоқда. Руминия Президенти Иоан Илиескунинг идораси канал лойиҳаси икки давлатнинг яхши қўшничилик муносабатларига зид эканини билдирди.\nЕвропа Иттифоқи, АҚШ, Руминия рамийлари ва Дунё табиати жамғармаси номли ташкилот вакиллари мазкур канал лойиҳасига қаршилик билдирмоқда. Европа Комиссияси кемалар қатнаши кўзда тутилган мазкур канал ишга туширилгани юзасидан афсусланиш билдирди. Комиссия матбуот вакили Жан Кристоф Филорига кўра, Европа Комиссияси Украина ҳукуматининг канал қурилиши ишларни тўхтатишини хоҳлайди:\n”Биз канал қурилишининг атроф-муҳитга таъсири ўрганиб чиқилмагунича барча қурилиш ишлари тўхтатилишини хоҳлаймиз” - дейди Европа Крсиссияси вакили.\nДунё табиати жамғармаси ташкилоти Украина ҳукуматининг Дунай дарёси дельтасида канал қуриш режаси дарё ҳавзасидаги кўплаб қуш турлари кўпайишига катта зиён етказишини билдиради. Ташкилот маълумотларга кўра, ҳозирда Дунай дельтасида тахминан 280 турдаги қуш яшайди.\nАйни пайтда, Европа Комиссияси вакили Жан Кристоф Филори Украина режаси минтақадаги атроф-муҳитга салбий таъсир қилишини айтади:\n”Биринчидан, Дунай дельтаси экосистемаси ўта нозик. У ерда жуда кўп ҳайвон турлари ва ноёб ўсимликлар бор. Бу минтақа ботқоқланган ҳудудларни ҳимоя қилишни кўзда тутган “Рамсар” конвенцияси томонидан ҳимоя остига олинган. Қатор нодавлат ташкилотлари канал қурилиши лойиҳасининг атроф-муҳитга таъсири масаласига жаҳон эътиборини қаратиб келмоқда. Шунга қарамай, қурилиш ишлари каналнинг атроф-муҳитга етказадиган зарари ўрганилмасдан туриб олиб борилмоқда” - дея хавотир билдирди Европа Комиссияси расмийси.\nЎз исмини айтмасликни сўраган Европа Иттифоқининг яна бир вакили Озодлик мухбири билан суҳбатда, канал қурилиши масаласи Украина ва Европа Иттифоқи муносабатларига таъсир қилишини билдирди. Сувга оид лойиҳалар нафақат атроф-муҳит, балки одамларга ҳам салбий таъсир кўрсатиши мумкин. Орол денгизининг қуриши бунга ёрқин мисол бўла олади.\nАйни пайтда, дарё ва канал сувларининг ифлосланиши шу манбалардан фойдаланаётган одамлар саломатлигига катта зарар етказмоқда. Бундай ҳолатни Ўзбекистоннинг қатор вилоятларида, шу жумладан Хоразмда ҳам кузатиш мумкин.


Муҳаббат дегани мана шунақа бўлади! | Azon.uz - Ахборот-таҳлилий портал\n1423 23:00 15.05.2021\nАббос ибн Абдулмуттолиб розияллоҳу анҳунинг уйининг томида тарнов бўлиб, у тарнов Умар розияллоҳу анҳу ўтадиган йўлда эди. Жума куни Умар розияллоҳу анҳу янги кийимларини кийиб, инсонларга хутба қилиш учун масжидга шошилдилар. Аббоснинг оиласи томнинг тепасида иккита товуқ сўйишган эди. Улар қонни ювиб юбориш учун унинг устидан сув қуйиб юборишди. Қон аралаш сувнинг тарновдан тушадиган пайти Умар розияллоҳу анҳунинг кўчадан ўтадиган пайтларига тўғри келди. Қонли сув Умар розияллоҳу анҳунинг кийимларига тегди. Умар розияллоҳу анҳу тарновни дарҳол жойидан суғуриб ташлашни буюрдилар. Сўнгра тезлик билан уйларига қайтиб кийимларини алмаштириб яна масжидга қайтдилар. Инсонларга хутба қилиб намозни ўқиб бердилар.\nНамоз тугагач, Аббос розиёллоҳу анҳу Умар розияллоҳу анҳунинг олдиларига келиб деди:\n– Эй мўъминлар амири! Аллоҳга қасамки, бу тарновни шу жойга Расулуллоҳ саллоллоҳу алайҳи ва саллам ўз қўллари билан ўрнатиб берган эдилар.\nБуни эшитган халифа Умар розияллоҳу анҳу дедилар:\n– Аллоҳнинг номи билан қасам ичиб айтаман, оёқларинг билан менинг орқамга чиқиб, бу тарновни Расулуллоҳ саллоллоҳу алайҳи ва саллам ўрнатган жойга ўрнатасан.\nАббос розияллоҳу анҳу Умар розияллоҳу анҳу айтганларидек қилиб тарновни ўз жойига ўрнатиб қўйишга мажбур бўлди.\nУмар розияллоҳу анҳунинг тарновни суғуриб ташлатганларига сабаб унинг бошқаларга зарар бергани эди. Зеро, тарнов у кишининг кийимларини булғаган эди. Эҳтимол бошқаларнинг ҳам кийимларини кир қилиш мумкин эди. У зот халифа эдилар. Халқдан зарарни даф қилишлари лозим эди. Аббос розияллоҳу анҳу бу тарновни Расулуллоҳ саллоллоҳу алайҳи васаллам ўз қўллари билан ўрнатиб берганларини айтгандан сўнг ҳолат ўзгарди. Умар розияллоҳу анҳу Аббосни орқаларига чиқиб тарновни Расулуллоҳ саллоллоҳу алайҳи васаллам ўрнатган жойга ўрнатишини айтиб қасам ичдилар.\nБу қандай муҳаббат! Ҳаққа қайтишни қаранг, тавозуни қаранг, бўйсунишни қаранг!\nЭнди масалага бошқа томондан қараймиз. Расулуллоҳ саллоллоҳу алайҳи васаллам биз учун тарновдан қимматлироқ ва азизроқ нарсаларни ўрнатиб кетдилар. Биз уларни қўйилган жойида муҳофаза қилаяпмизми?!\nУ зот саллоллоҳу алайҳи васаллам бизга ота-оналаримизга яхшилик қилиш ҳақида кўрсатмалар бериб кетганлар. Биз унга риоя қилаяпмизми ёки ота-оналаримизга оқ бўлаяпмизми?! Бунга риоя қилмаслигимиз Расулуллоҳ саллоллоҳу алайҳи васаллам ўрнатган тарновни суғуриб ташлашимиз эмасми?! Хотинларимиз билан гўзал муносабатда бўлишимизни бизга васият қилиб кетганлар. Биз у васиятга амал қилаяпмизми ёки хотин-қизларимизга ёмонлик ва зулм қилиб уларнинг қалбини ёмон сўзлар билан жароҳатлаяпмизми?! Ахир аёлларимизга ёмон муносабатда бўлишимиз тарновни ўз жойидан суғуриб отиш билан тенг-ку!\nҚўшнига яхшилик қилишни бизга амр қилиб кетганлар. Биз яхшилик қилдикми ёки қўшниларимизга озор бердикми?! Гоҳида уларга бақирдик, гоҳо уларни ғийбат қилдик, гоҳида уларнинг айбларини очдик, гоҳида мулкларини ўзлаштирдик. Бу ишимиз Расулуллоҳ саллоллоҳу алайҳи ва саллам ўрнатган тарновни ўз жойидан суғуриб отиш билан тенг эмасми?!\nБизга силаи раҳм қилишни васият қилиб кетганлар. Биз қариндошлар билан алоқани яхшиладикми ёки улар билан арзимаган дунё матоси учун хусуматлашиб узилишиб кетдикми?! Ака укасининг эшигини тақиллатмайди. Сингил акасини йўқлаб келмайди. Амакилар ташлаб қўйилган. Тоғаларнинг аҳволи сўралмайди. Фақатгина ҳайитларда ҳол сўралиши мумкин. Ахир бу Расулуллоҳ саллоллоҳу алайҳи васаллам ўрнатган тарновни ўз жойидан суғуриб отиш билан тенг эмасми?!\nУмар розияллоҳу анҳу Аббос розияллоҳу анҳуга орқаларини эгиб турганлари Расулуллоҳ саллоллоҳу алайҳи васалламга бўлган муҳаббатларидандир.\nМуҳаббат бу бўйсуниш, эргашиш, бўйин эгишдир. Агар тарновни билмасдан суғуриб қўйган бўлсангиз Умар розияллоҳу анҳу каби дарҳол орқангизни эгинг ва тарновни Расулуллоҳ саллоллоҳу алайҳи васаллам ўрнатган жойга ўрнатиб қўйинг!\nМуҳаббат Ислом Махсус таҳлил Илм\n530 16:30 11.05.2021\n793 19:00 21.04.2021\n2119 09:30 19.04.2021\n1323 20:30 09.03.2021\nШайх ва аёли ўртасидаги муҳаббат\n4665 13:05 16.11.2020


Милиция нозири бангилик ва порахўрликда айбланди\nФарғона вилояти ҳокими ўринбосари мақолани охиригича ўқимай, газетага жавоб ёзди. Таниқли хонанда Рашид Холиқов ҳашарот чақиши натижасида инфекция юқтириб олди. Қашқадарёда қасамёдни бузган адвокатлар лицензиясиз қолди. Жорий ҳафта матбуот шу каби воқеалар ҳақида хабар берди.\n“Фарғона вилояти ҳокими ўринбосари мақолани охиригича ўқимай, таҳририятни айблаб жавоб ёзди”\nФарғона вилояти ҳокими ўринбосари А. Пўлатов вилоятга доир танқидий мақола чоп этган нашрни асоссиз айблаб жавоб ёзди (“Новый век”, 11 июл).\n“Новый век” газетаси жорий йил 23 май сонида Фарғона вилояти Марғилон шаҳри ҳокимияти мансабдорлари билан учрашиш мушкуллиги, ахборот олиш муаммолари ҳақида мақола ёзган. Мақолага муносабат билдирган вилоят раҳбари ўринбосарига кўра, журналист, аввало, ахборот олиш учун аккредитациядан ўтиши керак, қолаверса, муҳим ижтимоий институт саналган маҳаллий ҳокимиятга ҳурматсизлик қилиб, этика қоидаларини бузган.\nТаҳририятга кўра эса, ахборот олиш учун маҳаллий журналист аккредитациядан ўтиши мажбурий эмас ва фуқаро олдида масъул бўлган маҳаллий ҳокимиятни қонуний асосда танқид қилишни этика қоидалари бузилиши дея талқин қилиш асло мумкин эмас. Газета вилоят ҳокими ўринбосари мақолани охиригача ўқимай, жавоб ёзганини тахмин қилади.\n“Милиция инспектори банги бўлиб чиқди”\nТошкент вилояти Ички ишлар бошқармаси йўл-патрул хизмати инспектори Ҳожиакбар Қосимов фуқароларнинг ҳужжатлари ва юкларини текширмаслик эвазига 130 минг сўм пора олаётганда қўлга туширилган (“Ҳуқуқ”, 11 июл).\nИнспектор аввал ҳам пора олгани қайд этилган. Прокуратура ва Миллий хавфсизлик хизмати ўтказган тадбир давомида инспекторнинг автомашинаси юкхонасидан целлофан пакетга ўралган марихуана гиёҳвандлик моддаси ҳам топилган. Маълум қилинишича, суд-наркология экспертизаси инспектор Ҳ.Қосимовни гиёҳвандлик касалига йўлиққан ва уни мажбурий даволаш лозим, деган хулосага келган.\n“Пенсия пулини олиш чўзилиб кетаётгани кузатилмоқда”\nТошкент шаҳри ва вилоятларда нафақа пулини олиш чўзилиб кетаётгани қайд этилмоқда (“Даракчи”, 11 июл).\n“Маҳалламизда нафақахўрлар 81-почтадан пенсия пулини олади. Пенсия пули ҳар ойнинг 20-санасидан кейин берилади. Баъзида кун бўйи кутганимизга қарамай, бир неча кишигагина пенсия пули тегади, холос. Сабабини сўрасак, “Пул тугади, эртага келинглар”, деган жавобни эшитамиз”, дейди Тошкент шаҳри Чилонзор туманида яшовчи Н.Мисриддинова.\nШу мазмундаги мурожаатлар Қашқадарё, Навоий ва бошқа ҳудудлардан ҳам келган. Бюджетдан ташқари пенсия жамғармаси Тошкент шаҳар бошқармаси бўлим бошлиғи А. Исмоилов газетага билдиришича, пенсия ва нафақаларни етказиб бериш жорий тўлов ойининг 4-санасидан 28-санасигача амалга оширилиши керак.\n“Қасамёдни бузган адвокатлардан лицензия олиб қўйилди”\nҚашқадарё вилоятида адвокатлик қасамёдига риоя қилмаган, адвокатлик сирини сақламаган адвокатлар аниқланган (“Инсон ва қонун”, 9 июл).\nБу ҳақда вилоят адлия бошқармаси масъуллари Ҳ.Турсунов ва С.Абдуллаев маълум қилади. Адлия бошқармаси ва Адвокатлар палатаси вилоят ҳудудий бошқармаси малака комиссияси қарори билан ўтган йили 7 нафар, жорий йилда 3 нафар адвокатнинг лицензияси амал қилиш муддати тўхтатилган, 5 нафар адвокатнинг лицензия бекор қилинган.\nМақолада адвокатлар қандай ҳолатларда қасамёд ва касб сири талабларини бузаётгани очиқланмаган.\n“Таниқли хонанда Рашид Холиқов ҳашарот чақиши оқибатида инфекция юқтириб олди”\nЎзбекистонда хизмат кўрсатган артист Рашид Холиқов Германияда бир ой даволаниб қайтди. Хонанданинг “Даракчи” газетасига маълум қилишича, Бали оролларида дам олаётган пайтда оёғини ҳашарот чаққан ва қонига инфекция тушган.\nХонанда Германияда уч марта операция қилинган. Рашид Холиқов айни пайтда муолажа давом этаётгани, шифокорлар берган махсус ҳасса билан юраётганини айтган.\nСўнгги пайтларда Рашид Холиқов “Сoca Cola” ширкатининг Ўзбекистондаги раҳбари бўлди, деган миш-мишлар пайдо бўлганди. Ушбу овозани рад этган хонанда Холиқов “Мен ҳам бошқалар қатори бу машҳур ичимликни фақат ичиб кўрганман. Уни ишлаб чиқаришга раҳбарлик қилиш эса умуман хаёлимга келмаган” деган.\n“Навоий вилоятида дастлабки уяли телефон ва планшетлар ишлаб чиқарилди”\nНавоийда Ҳиндистоннинг “Olive Telecommunication” ширкати билан ҳамкорликда очилган заводда дастлабки уяли телефон, планшет ва стационар телефон ишлаб чиқарилди (“Правда Востока”, 11 июл).\nКорхона вакили Эркин Абдураҳмоннинг айтишича, айни пайтда асосан “Ўзбектелеком” буюртмаси асосида ишланмоқда.\nҲиндистон билан ҳамкорликдаги корхонада ҳозирга қадар 1000 донадан планшет ва стационар телефон, шунингдек, “Uzmobile” оператори буюртмаси бўйича 13 минг дона уяли телефон тайёрланган.\n“Тошкентлик аёл фойдаланилмаган чипта пулини бир йил деганда қайтариб олди”\nТошкентлик Р. Назарқулова фойдаланилмаган авиачипта пулини қайтариб олиш учун бир йил ҳаракат қилди (“Истеъмолчи”, 11 июл).\nНазарқулова Тошкент халқаро аэропортидаги кассадан Тошкент-Бангкок йўналиши бўйича Visa карточкачи орқали 566 долларга чипта сотиб олади. 2012 йилнинг 16 июлида фойдланилмаган чиптани кассага қайтаради ва пулни пластика карточкага ўтказишни сўрайди. Аммо уринишлари фойда бермайди.\nИстеъмолчилар ҳуқуқларини ҳимоя қилиш жамияти ва Марказий банк Тошкент шаҳар бош бошқармаси аралашуви билан чипта пули қайтарилади.\nИстеъмолчилар ҳуқуқларини ҳимоя қилиш жамияти фуқароларни ўз ҳақ-ҳуқуқларини қонун йўли билан талаб қилишни тавсия этиб келади.\n“Қўшни ярим тунда шовқин солса нима қилиш керак?”\nЯрим тунда шовқин солиб кўп қаватли уйдагилар тинчлигини бузаётган қўшнига қандай чора кўриш тушунтирилди (“Адолат кўзгуси”, 11 июл).\n“Қўшним ишдан кеч келади. Лекин келганини ҳамма билади. Сабаби, машинасидаги шовқин шунақанги баландки, бутун уйдагиларни уйғотиб юборади. Бу ҳақда унга шикоят қилсак, мусиқа қўйиш ва эшитиш тақиқланмаган дейди” дея савол билан мурожаат қилади гулистонлик ўқувчи. Ҳуқуқшунос Насиба Бегимовага кўра, қўшнининг бу хатти-ҳаракати маъмурий жавобгарлик учун асос бўлади.\nМаъмурий жавобгарлик тўғрисидаги кодекснинг 192-моддасига биноан тунги вақтда (соат 23.00 дан 06.00 гача) фуқароларнинг осойишталиги ва нормал дам олишини бузиш, яъни баланд овозда қўшиқ айтиш, мусиқа чалиш, баланд овоздаги телевизор, магнитофонлардан фойдаланиш жаримага сабаб бўлади.\n“Рўза тутувчилар уч турга бўлинади”\nМусулмон оламида мўминларнинг тақвосини кучайтирувчи муқаддас Рамазон ойи бошланди (“Ҳидоят” журнали, 6-сон). Рўза фақат ейиш-ичишдан тийилишгина эмас, маънавий ибодат ҳамдир. Уламолар рўза тутувчиларни уч қисмга бўлишади:\n1. Омманинг рўзаси. Фақат ейиш-ичиш ва жимодан тийилиш.\n2. Солиҳларнинг рўзаси. Еб-ичишдан тийилишдан ташқари бошқа барча аъзолар ҳам гуноҳ ишлардан сақланади. Яъни тил ғийбатдан, қулоқ ёмон гап-сўзлардан, кўз зинодан тийилади, ифтор вақтида ҳаддан зиёд тўйиб овқатланилмайди.\n3. Пайғамбар ва сиддиқлар рўзаси. Бундан юқорида айтилганлар билан бирга бутун вужуд, қалб ҳам рўза тутади, ҳатто фикр, дил рўзадор бўлади.\n“Тилагимиз фазилатларга бой Рамазон ойини чинакам мусулмонларга хос тақво ҳамда хурсандчилик билан ўтказайлик” дейди “Пул емас ота” жоме масжиди имом-хатиби Хайрулло Тоғаев “Ойларнинг султони” мақоласида.


Ва у шаҳарга унинг аҳолиси ғафлатдалик пайтда кирди. Унда уришаётган икки кишини кўрди. Буниси ўз гуруҳидан, униси эса, душманларидан эди. Бас, ўз гуруҳидан бўлган душман бўлганга қарши ундан ёрдам сўради. Шунда Мусо уни бир мушт уриб ўлдириб қўйди. У (Мусо): «Бу шайтоннинг ишидир. Албатта, у очиқ-ойдин душман ва йўлдан оздиргувчидир», деди. [i]